
FOREWORD 


This Bible Study is a translation of one which in its original 
form made its appearance about 140 years ago. The German and 
English editions of this booklet bear the simple title, CATE- 
CHISM. In its literal, descriptive meaning, viz., “a form of in- 
struction by questions and answers,” that is an apt title. But be- 
cause of the acquired meaning of that word it was deemed more 
appropriate to call the Hopi translation of this work simply, A 
SHORT BIBLE STUDY QUESTIONS AND ANSWERS. 

In order to make it really a Bible Study book, it was necessary 
to translate also the Scripture references on which the answers 
are based. These are found where needed, immediately following 
the answer to each question. 

It is hoped that those, whose knowledge of English and Hopi 
enables them to make comparisons, will refer also to their Eng- 
lish Bibles when studying the Scriptures in this booklet. In read- 
ing the two together, it will undoubtedly.seem that some Scrip- 
ture passages in the Hopi are not just literal translations of the 
English version used. This however, is not due to carelessness 
or inaccuracy in translating, but rather to the fact that a number 
of different renderings were used as a basis for translating. 
Thus, while numerous passages have been translated exactly ac- 
cording to the Authorized or King James version of the Bible, 
others have been rendered according to some other version, either 
English or German, with frequent reference also to helps in the 
Greek and Hebrew. 

Therefore, those who know both Hopi and English should 
keep this in mind. If then the Hopi translation seems to read 
slightly different from the English Bible used, the above expla- 
nation accounts for it. Consequently the reader should not be 
discouraged. A different rendering often throws a side-light on 
a Bible verse and makes its meaning clear in a way which would 
hardly be possible otherwise. 

It is hoped that this little Bible Study may be used of God in 
more firmly grounding in the knowledge of the Scriptures those 
who believe, and in bringing to a knowledge of Jesus Christ many 
who have not yet come into the light of the Gospel. 


Karl Friesen, Oraibi, Arizona. 

Yáyniata. 


1. Híyta itam sismavasi’yunwni, yép itáhqatsiy ép’é? 

1. Itam Süsögältutüygawhgqat amum hinnumyakahkanw 
híyta itämunem  híntsakmaqat, añ hählaytiwiskahkanw it 
háhlaypit qaso'taqat kwusí'wisniqey, hapi. 

Matt. 6, 33. Nikanw uma móhti Süsögaltutüygawhgat 
mönwtunätyayat tunátyaltotimantani pu piw súantagayata, 
noqw sóhsoy ii himu umumi énahtini. 

2. Ya sen itam yép qatsit ép híyta akw móñvasyanigéy, 
qa tunatyawyunwni? 

2. As'a, nikafw it Christian-tuwit an'i, oviy itam móhti 
Süsögaltutüygawhqat mónwtunatyayat tunátyaltotimantani, pu’ 
put súantagayata. 

Matt. 6, 31-34. Pániqw oviy uma qananaphin wüwantotani 
páñqawkahkañwo: Sen hiyta itam nonovani, pu sen híyta itam 
hihikwyani, pu sén hiyta itam yüyahiwtani? 32. Pi sóhsok 
lit yayantaqat hihiytu sinom tunätyawyunwa; pi umuy söhsok 
lit hiyta haqni’yunqw, ovéqatsit ép Umúna navóti'ta. 33. NI- 
kañw uma möhti Süsögaltutüygawhqgat mónwtunatyayat tuná- 
tyaltotimantani, pu piw süantaqayata, noqw sóhsoy ii hímu 
umümi énaňtini. 34. Pániqw oviy uma qàvoniqat qananaphin 
wuwantotani, pi qävoniga hiyta híntaniqat aw nap tunátyal- 
timantanig ô. Paypi talönvagat ép galólma put ép niytiwtanwu. 


3. Noqw hímu Süsögaltutüygawhqat mónwtunatyaata, sen 
hímu pam yukíwta ? 

3. Yép qatsit ép sóhsokmuy tüptsiwni’yungamuy pam 
amüpgölpee, níyqé süantaqa nikanw pu kwakwha nikáñw pu 
Qahoväriwtagat-Hikwsit ép hahlaypi; Pam Súsôgaltutuygawhgat 
nikáhw pu sóhsokmuy amúñaqw nánmorswaqamuy nikanw pu 
náto namórstiwyanigamuy amümum pas qasó'taqa háhlaygatsi 
yukívta. 

2 Cor. 6, 16. Puya Súsôgaltutuygawhgat kiat wúwtsit amum 
hágam súnahpee? Pi uma Süsögaltutüygawhgat gátuhgat kima- 
tu; Pi Sásóqaltutüyqawhqa pängawu: Nu pumuy amühsonvé qá- 
tuni, pu pumuy amúhsonvé waynumni, pu nú púmuy Süsögaltu- 
tuygawhgaamni, noqw puma isínomni. 

Luke 17, 21. Piw kurshín puma kitótani: Mé, yép'é; me, 
ayámo; pi mé, Sásóqaltutüyqawhqat mónwtunatyaat umúhson- 
véé, 

Rom. 14, 17. Pi Súsôgaltutuygawhgat mónwtunatyaat qa 
nósiwhqa yukíwta, pu hihikwaga, nikanw Qahoväriwtagat-Hikw- 
sit ép súantaga, pu kwakwha, pu háhlaypi. 

Rev. 21, 4. Pu Süsögaltutüygawhqa pumuy pöshaqw pósva- 

layamuy áson sóhsok ayo'hónani, pu mokíwu papu gahágamni, pu 
qaháhlaypi, pu páhki, pu soon piw papu hagam tüyani; pi móh- 
tiyaga tutuwayag 0. 


4. Noqw hin itam Súsôgaltutúygawhgat mönwtunatyayat 
aw 0kini? | 

4. Jesus Christ itámuy Ayo'óyahqat añ Süsögaltutüygawh- 
qat gapevewnayagéy ákw'a. 

John 17, 3. Noqw i' hapi qátsi qaso'taqa, puma ufi sükw pas 
gaátsat Súsôgaltutuygawhgatniygat, pu Jesus Christ put hakiy 
um ayátaqat tuwi’yunqw, íi. 

Heb. 11, 6. Nikanw qapevewnit qa akw put tayáwintaniqw, 
pas gapasíwta : pi hak Süsóqaltutüyqawhqat áwniyqa, put pamniy- 
qat pas kurshín qa túptsiwmantani, pu pam put pas qaatsái- 
kahkanw hépnumyaqamuy amumi sivímagata. 


5. Noqw itam itáhtuptsiwniy páysoqw itáhmoavésa yuáato- 
taqw, pam híykaitani? 

5. Qaé, pi túptsiwni tumálat ga aníwni'té, mökpuninwu; 
pas tüptsiwni soon qa awunänwat, an tumálaitani. 

James 2, 26. Pi tóko qa híkwsi té mókpuihwuniqw, pan piw 
qapevewni tumalat ňástanén, mókpuniñwu. 

Gal. 5, 6. Pi Jesus Christ ép poñótkituvoyla qahíyta ápi, piw 
qaponötkituvoyla; nikanw qapevewni awunanwat áñwat tumá- 
laitaga. 


Yuykiwa 


1. Ya hák sóhsok híyta yüku? 

1. Súsôgaltutuygawhga Napnatsviygatuhga. 

Gen. 1,1. Ayaq yáyniwhpuvéq Süsögaltutüygawhqa ove- 
gatsit nikáñw pu tuwagatsit yúku. 


2. Ya hák Süsögaltutüygawhga? 

2. Pas pamsa Süsögaltutüygawhga, i’ Náata, Tíata, pu Qah- 
ováriwtaqa-Hikwsi. 

Matt. 28, 19. Pániqw oviy uma nánkwusé' sópkawatuy sin- 
muy tutügaynatiwiskahkanw it näthwanit, Náyat, Tíyat, pu 
Qahováriwtaqat-Hikwist aw pumuy küyit akw tuvóylatiwisni. 

I John 5, 7. Pi övegatsit ép páyhyom tuawi’yunwa, i’ Náata, 
pu laváyi, pu Qahováriwtaqa-Hikwsi; Noqw ima páyhyom nik- 
áñw pay sukaa. (CF. Heb. 9, 14). 


3. Hin itam navöti’yunwni, pas ántsa hak Süsögaltutüy- 
gawhgat? I 

3. Yan sóhsoy hímu yukiwyunganiqw pu Qahovárstutüven- 
yuki hakiy hagam Süsögältutüygawhgatniygat itámuy awinta. 

Rom. 1, 19-20. Ispi Süsögaltutüygawhgat aw himu navótiniga 
pumuy amumi.süsmataqniq'ó; pi Stsdqaltutiyqawhqa amumi 
put máhtaknag ô. 20. Pi pam hin hintaqw pam pántaga qama- 

tagniýga, tüwaqatsit yukíwhqw, páhpiy pu súsmatagti, hihiýta 
yukíwhqat akw pam mamatsniwa, i’, put qaso'taga ôgálaata, pu 
Süsögaltutüygawiata; noqw oviy puma kurs hiyta akw ayo'náy- 
makni’yunwni. 

Deu. 6, 4-5. Tugáyvastaa, Israel, Näpnatsviygatuhga Itáhsus- 
oqal tutuyqawhqa pas süka Napnatsviyqatuhqa. 5. Nogw öviy 
um Nápnatsviyqatuhqat Uhsusóqaltutüyqawhqay pas pay awun- 
anwaitani; sóhsok thunanway akw'a, pu sóhsok uhtäytoynagay 
akw'a, pu piw sóhsok úhôgálay akw'a. | 

4. Yan hihimu yukíwyufiqa hin híntagé oviy pányufiqa hak 
Süsogaltutüyqawhqat, hin itámuy awinta? 

4. Yañ sóhsoy hímu yukíwyuňga pas kurshín qa hak Sús- 
ögaltutüygawhga, sohsok hiyta yükuhqat, itámuy awinta. 

Job 12, 7-10. Noqw taa, um ímuy pópkotuy tüvintani, noqw 
puma umi máhtaknayani; pu piw sámawuy af masäiyungamu- 
yu, noqw puma ufi aawnayani; 8 Sén it tátskwat aw um yuáay- 
kuni, noqw pam ümi máhtaknani; pu pätuwagatsit áňgé päva- 
kiwht un àawnayani. 9. Noqw Napnatsviyqatuhqat mäat it 
yükuhqat, hak iit sóhsok yäyantagat akw ga navótita? 10. 
Noqw sóhsokmuy hiytuy tayufiqamuy taytoynaqaam put máp- 
qólpéqya; pu piw sóhsokmuy sínmuy híkwsiamu. 

Acts 17, 24-28. Süsögaltutüygawhga tüwaqatsit nikáňw pu 
put ép sóhsok hiyta yükuhga, i’ ovéqatsit nikanw pu tüwaqatsit 
aw Tutüyqawhqe, káptsitiwyagat mamat akw kitiwyagat, qa añ 
ki'ta. 25. Piw qa sínmuy mamayamuy akw tumálaitiwa, híyta 
hákni tagéy páni: pi pam sóhsokmuy gatsit hüylawhqéé, pu 
híkwsita, pu sóhsok híytaa. 26. Níyqé sükw üt wat anqw sóhsok- 
muy hiytuy nanapwatuy sinmuy yüyku, tüwagatsit añ áhsu- 
poqhaqami yésniqat óviy'o, niyqé hin híntaniqat áñwu pay yu- 
kíwtaqat pumuy tuwántoyna, híysavohaqami nikáñw pu híysaq- 
haqam yésniqata. 27. Puma as Napnatsviyqatuhqat hépyaniq’6, 
näphisat sen as puma put ank mäyhepye’ tútwani; pay pi as pam 
sóhsokmuy itámuñaqw qayapo. 28. Pi itam pút ätsviy yese, pu 
ponínitota, pu itam put átsviy ítamya. Haqáwat umúňagw yeye- 
wat ura piw pan laváytotiqé páñaaqwa: Pi itam piw put áhpiy- 
viyatu. 

5. Noqw Paul it yántaqat hín laváyti? 

(Rom. 1, 19-20 as above.) 

6. Noqw gahovárstutúvenyuki Süsóqaltutüyqawhqat hín- 
wat tuáwi' ta? 

6. Süsögaltutüygawhga Híkwsiniyqata, pam pas Sükaniyqata 
Qasótaqa, Qaälönwaga, Sohsovik-tuyqawi'taqa, Sohsoktuwáitaqa, 
Sóhsok-navóti'taga, Sóhsoksúanwuwni'taga. Sóhsokôgálat- 
yántaqa, Qahováriwta, Súanta, Matsit-yúpgóvaa, Híyta himuy 
akw tüookwatuwa, Núokwa, Okwalni'ta, pu Wúhkomagaptsi'ta; 
pu áhpiy yayantaga. 

John 4, 24. Süsögaltutüygawhga Hikwsi, noqw put awnana- 

waknagam pas soon qa híkwsit anyakahkanw pu pas ántsaikah- 
kanwyamantani. 

. II Cor. 3, 17. Noqw Napnatsviyqatuhga hapi pam Hikwsi, 
noqw Napnatsviyqatuhgat Hikwsiat háqamniqw pép qahíyta akw 
söonniwhganinwu. 

Deu. 6, 4. Tugáyvastaa Israel, Näpnatsviygatuhga Itáhsus- 
ogaltutuygawhga pas suka Napnatsviyqatuhqa. 

Ps. 90, 2. Nat túhtukwit qa aníwhtotiqw, pu híkispi nat um 
tütskwat nikanw pu tüwaqatsit qa yukúhtakañw, pay um Sús- 
ögaltutüygawhga qaso'taqat 4ñqaqw qaso'taqat ágwhagamii. 

James 1, 17. Sóhsoy lolma makíwuniqw pu sóhsoy päs pasíw- 
taqa makíwu oñaq'ó, niygé talawúwat aníwni'taqat áňg 0: Put 
hapi ép a lôňwaga súlawu, piw a’lonwaga gahágam put ép mataq- 
tinwu. 

Acts 17, 27. Puma as Napnatsviyqatuhqat hépyaniq’6, nap- 
hisat sen as puma put ank máyhépyť tútwani; pay pi as pam 
sóhsokmuy itámuñaqw qayapo. 

Ps. 139, 7-10. Hagámi sen nu’ni, úhhikwsiy anq’6; sen oa 
mi nu úpyeve wayani? 8, Pi nu as omiqatsit aw wüpniniqw, pay 
um pép'é, pi nu as máskivég áhpataniniqw, mé, pay um pépéq'a. 
9. Pi nu qoyanwnugat an höyte’ wühkovaptuphat súsyupgôyvagé 
kľvagw, 10. híkispi pépéq piw ühma nuy wiki’mani, pu piw 
pútwagwwat uhma nuy ñúitani. 

Jer. 23, 23-24. Noqw nu Süsóqaltutüyqawhqa háyk€saniýga ? 
Näpnatsviygatuhga kita; níyqé nu Súsôgaltutuygawhga qayava- 
hagniýga? 24. Ya sen hagáwa qamataqpuva naüytaqw, nu ga 
tuwani? Kita Napnatsviyqatuhqa. Ya ga nu ovéqatsit nit pu tü- 
wagatsit an tuygawita? Kita Napnatsviygatuhga. 

Ps. 94, 11. Napnatsviygatuhga sinmuy tútnatyayamuy ma- 
tsi'taqw, pas pam gahíuu. 

Gen. 17, 1. Nogw hisat Abraham súkw akw ga tsivótsikip 
sunat yáhsafwni'taqw Nàpnatsviyqatuhqa Abrahamt aw nàmah- 
taknagé put aw páñgawu: Nu hapi Súsôgaltutuyawhga Sóhsok- 
ógála, um inútpik hínmani, qaatsáikañwo. 

Isa. 6,3. Noqw nanami híáqaqwaqé páňgagwa: Qahováriw- 
ta, qahováriwta, qahováriwta, qaánewakwhintaqamuy Napnats- 
viyqatuhqaamu, sóhsovik tuwagalvoghagami put núkňwaat óh- 
pokiwta. 

Deu. 32, 4. Pam hapi ówa, put tumálaat pasíwta, pi sóhsoy 
put tuwíat pasíwta. Pam pas qaatsátahwuga Süsögaltutüygawh- 
qa, piw gahágam núkpantiga, pam pasiwkanw piw súanta. 

Rom. 11, 33. Istáthihi, Süásóqaltutüyqawhqat süanwüwniat 
pu tuwíat gahagámi yukíwta, pas híyta aw hínwüwniy akw 
pasiwniat qahaqámi wiykiwta, pu tuwíat mamatsit yupqoyvaqée. 

Ps. 103,8. Napnatsviyqatuhqa okwalni'ta piw núokwa, núwu 
ga itsivutinwu, piw okwalnit qarurumna. 


7. Noqw hímu Qahovárstutüvenyuki? 

7. Nato Christ ga pítuqw Süsóqaltutüyqawhqat laváyiat péi- 
táganiqw, pu Christ pítuhqat átsva Súsôgaltutňygawhgat lavá- 
yiat péitaqa hapi Qahovárstutuvenyuki, yan tinwantiwa. 


8. Noqw i’ Qahovárstutuvenyuki pas ántsa Süsögaltutüy- 
gawhgat laváyiat ? : 

8. Owi, pi Sásóqaltutüyqawhqa sóhsok Qahovárstutuvenyu- 
kit añ laváyit péitagat híkwsu. 

II Tim. 3, 16. Süsögaltutüygawhga sóhsok Qahovárstutuven- 
yukit af laváyit péitaqat híkwsu; noqw pam tutüqaynaniqat aw 
ápi, pu u'nanmewantaniqata, pu tsiykwantaniqata, pu súantagat 
añ tutúwnanigatá. 


9. Ya P Qahovárstutuvenyuki pay sinmuy tunátyayamuy 
áhpiy peniwa ? 

9. Pas qahín'i, ima sinom Süsögaltutüygawhgat aw súpwaiw- 
yungam yuaaykuyakahkanw pu piw penaya, hin puma Qahová- 
riwtagat-Hikwsit akw unáúnwtoyniwyagéy, páni. 

II Pet. 1, 21. Pi natoniga laváyi hísat ga sinot tunátyayat 
áhpiy aniwhti, nikanw Süsögaltutüygawhgat aw súpwaiwyuñqam 
sinom Gahováriwtagat-Hikwsit anqw hin unanwtoyniwyagé, pán 
yuáaykuya. 

Rev. 1, 11. Noqw pängawlawu: Nu hapi Alpha, pu Omega, 
Móhtiniýga, pu Núhtuúkniýga : Pu um pu hiyta awtaytaqéy put 
um tutúvenit añ penani; nén Asiat ép sütsvowähwayniwyagamuy, 
tsañé'sikipwat tsováwtaqamuy amúmi távini; Ayo’ Ephesust 
awi, pu ayo' Smyrnat awi, pu ayo' Pergamost aw'i, pu ayo' 
Thyatirat awi, pu ayo' Sardist aw'i, pu ayo' Philadelphiat aw'i, 
pu ayo’ Laodiceat aw'i. 

10. Nogw Gahovárstutuvenyuki pas ántsaniýga ga hiýta akw 
ówihinta ? 

10. Owi, oviy pi put ép anwu pay Christ hin laváýtigat pas 
sóhsok süanti. 

Matt. 26, 56. Noqw sóhsoy ii himu yaníwhti, imuy natoni- 
qat yuáatotaqamuy tutüvenyukiyamuy ántiniqat oviy'o. Páhsat 
pu put awnánatuwnayagam sóhsoyam put tatámtotat pu wátga. 

Luke 24, 26-27. Puya pay Christ lit añ qa kanavot pu lólmat 
talawúway aw pákini? 27. Pu pam Mosest nikähw pu sóhsokmuy 
nätonigat yuáaykuyaqamuy amunaqw yáynagé sóhsok gaho- 
várstutuvenit añ put hín yuáaykuqat pam pumuy amumi nám- 
tomna. 

11. Noqw itam gahovárstutuvenit pas gaatsáikahkaúw añ 
tayunwe’, pas ga páysoqyani ? 

11. Owi, pi itam itáhtsakoqatsiy áúgagw qahovárstutuvenit 
tuwi’yunqw, pam itámuy ayo'nófiakniqat aw itámuy suan wüwni- 
toynani, nikanw itamuy mämatsyanigat oviy Qahováriwtaqa- 
Hikwsi itáhwüwniy aw put súsmatagtanigat oviy itam Súsôgaltu- 
tuygawhgat aw nanawaknamantani. 

II Tim. 3, 15. Pu um ühtsakoqatsiy áñqaqw gahovárstutu- 
venit tuwi'ta, pam hapi ufi Christ Jesust aw qapevewnit añ ayo’- 
yámakniqat aw uñ sáanwüwnitoynanigéy aw ôgála. 

John 5, 39. Uma qahovárstutuvenit añ hépyani, pi uma put 
ép gasotagat qatsi’yungéy wüwantota, noqw pi pavam nuy 
tuáwi'ta. 

Eph. 1, 18. Umúhmatsiy posiat talawvaq'ó, noqw hiyta pam 
tunátyawkaúw umuy wáñwayqat uma mamatsyani, pu súpwaiw- 
yungamuy amúhpe Nay áhpiy híyta himúyat nuknwayat qarü- 
rumgata. 


12. Ya Qahovárstutuvenyuki Süsögaltutüygawhgat páyhom 
nikáñw súkaniýgat, hin yuáata? 

12. Put ep Süsóqgaltutuyqawhqa páhyom nikänw súkaniýgéy 
namahtakna, i’ Náatniyqéyu, pu Tíatniýgéyu, pu Qahováriwtaqa- 
Hikwsiniyqéyu. 

Matt. 28, 19. Pániqw oviy uma nánkwusé' sópkawatuy sin- 
muy tutügaynatiwiskahkanw náthwanit Náyat, Tiyat, pu Qaho- 
váriwtaqat-Hikwsit aw pumuy küyit akw tuvóylatiwisni. 

John 16, 13-15. Nikanw ason pam Híkwsi pas äntsaniygat 
hínmaga, pité, pam umuy sóhsok ántsaniyqat mamatstotoynani, 
pi pam qa näpnahpiyniygat yuáataniqéé, nikaňw ason hiyta pam 
navöte’ put yuáaykuni, pu pam umuy hihiýta nätoyanigat äaw- 
nani. 14. Pam ason nuy lólmat añ máhtaknani, pi pam ason 
ihímuy anqw ómáhtat, put umuy aawnani. 15. Hiýta Inay himú- 
itaqw pam sohsoy ihímu, paniqw Oviy nu páñqawu, pam ason 
ihímuy añqw ómáhtat, put umuy aawnaniqata. 


13. Noqw Súsôgaltutuygawhga Náatniýgat qahovárstutu- 
veni hín put tuáwi'ta ? 

13. Pam pas ántsa sóhsokmuy tinathwani’yungamuy Náam- 
niýgata, ovéqatsit ép'é, piw tüwaqatsit añ'a. Pam pas sóhsokmuy 
tüptsiwni'yufqamuy Náamniýgata, pu pam Napnatsviygatuhgat 
Itähtutüygawhgay Jesus Christ pas Náata. 

Eph. 3, 14-15. Yántaqat ép nu tamôtswunuptu, Itähtutüy- 
qawhqay Jesus Christ Náyat aw’i. 15. Put áhpiy sóhsoy nánap 
nanahpiyvit ovéqatsit nikanw pu tüwagatsit ép nátüáwani' vaya. 

I Cor. 8, 6. Nikaňw itámuyniqw pay pas suka Süsögaltutüy- 
gawhga, i Náata, put áhpiy sóhsoy hímuu, pu itam put énémya. 
Pu süka Tutüyqawhqa Jesus Christ, put hakiy átsviy sóhsoy 
hímuu, pu itam put átsviya. 


14. Noqw Christ Süsögaltutüygawhgat Tíatniyqat qahovárs- 
tutuvenyuki hín laváyti? 

14. Pam pas gaátsat suka Süsögaltutüygawhgat añqw aní- 
whtiqat yán lálvaya. 

Ps. 2, 7. Nu Napnatsviyqatuhqat pasiwniyat laváytini: T 
Napnatsviygatuhga inúmi pängawu, Um hapi Itii, it talčúvagat 
ép nu ufi aníwna. 

John 1, 14. Noqw laváyi tókoniwhtigé itámuhsonvé qatüptu, 
núokwat nikáñw pu pas gaátsatniýgat akw ähsaliwkanwo. 
Noqw pam pas suka Nay anqw aníwhtiqéy pan lomávitsañwai- 
taqw, pántaqat lomávitsahwayat itam aw yórikya. 

Rom. 8, 32. Pam Tiy qaayó'yámaknat, sóhsokmuy itámuñem 
put tavikanw; Hínoqw pam itámuy put énañ qa piw sóhsokhiýta 
páysoqw hüytani? 


15. Noqw Jesus Christ Süsögaltutüygawhgat Tíat qasó'taqat 
ánqaqw? 

15. Owi, nàt tüwaqatsi qaháqamniqw pay pam Nay ámuma, 
put qatsiat hisáthahaqaqw qasó'taqat áňgag 0. 

John 17, 5. Noqw Inaa, um pu” nuy pitsänwtoynani, nat 
tuwagatsit ura qahaqamniqw nu úmum nikáñw útpip lomávitsañ- 
wat pitsänwaitanwunigw, put'a. 

Micha 5, 2. Nikanw úm'i, Bethlehem Ephratah, namahinpi 
as um Judat aqw gaánewakwhintagamuy sinmuy amühpeniyge 
tsayniqw, Israel sinmuy amumi móňwiniga úñaqw inúmini, put 
haki gatsíat hisátňahagag 0, gasó,tagat ang ô. 


16. Noqw pam piw pas ántsa Süsóqaltutüyqawhqa ? 

16. Owi, pam pas ántsa Sásóqaltutüyqawhqa piw qasó'taqa 
qatsi. 

I John 5, 20. Noqw Süsögaltutüygawhgat Tíat pituhqe 
itamuy hin hiyta mamatsyanigat máqahqat itam navóti'yufiwa, 
itam put pas ántsaniyqat tuwi’yunwniq’s; Noqw itam put pas 
ántsaniýgat épya, it Tíyat Jesus Christ ép'é. P hapi pas ántsa 
Süsögaltutüygawhga, pu qasó'taqa qátsi. 


17. Noqw qahovárstutuvenyuki it Qahováriwtaqat-Hikwsit 
` hin itamuy awinta? 

17. Pay pam pas ántsa Qahováriwtaqa-Hikwsi Náyat añqw 
yamakiwkanw pu Tiyat áhpiy ayátiwa, niyqé yan pam Nayat 
nikanw pu Tíyat pumuy amúňagw yámakiwtaqat, pam lálvaya. 

John 15, 26. Nikaňw ason i’ U’nanwtavi’taga pité“ pam nuy 
tuáwi'tani, put nu Inay anqw umumi távini, it Hikwsit pas añt- 
saniýgat hínmagat, Inay añqw yámakiwtagata. 


18. Nogwi Qahováriwtaqa-Hikwsi piw Súsogaltutuyqawhaa, 
yan matsiwa ? 

18. Owi, pi ura Ananias Gahováriwtagat-Hikwsit aw atsá- 
taqw, Peter páñqawu: Um qa sinmuy amumi atsäta, pi um Süsö- 
qaltutüyqawhqat aw atsáta. 

Acts 5, 3-4. Noqw Peter pááqawu: Ananias, ya hínoqw um 
Qahováriwtaqat-Hikwsit aw atsátaniqat nit, pu tútskwat híy- 
kayat pehut nefiéémtaniqat akw Nukpana uhunänway tüygawva? 
4. Puyaw pam nàt qa huyíwhgé, qa úhhumu? Pu pam huyí- 
whqw, ya qa um put aw tutúyqawi? Hínogw um yánhaqam 
thunanwpéq tunátyalti? Um qa sinmuy amumi atsáta, pi um 
Süsögaltutüygawhgat aw atsáta. 

19. Nogw Náatniqw pu Tíatniqw pu Qahováriwtoqa-Hikwsi 
puma páyhyomniyqam Súsôgaltutuygawhgamya? 

.19. Qae, Pay Süsögaltutüygawhga pas sükaa, pi pay ima 
páyhyomniyqam pay sükaa. 

Mark 12, 29. Noqw Jesus put hu wagé awpáňgawu: sohsok 
tutávot amúñaqw süspavanniyqa hapi íi, Tugáyvastaa, Israel, 
Napnatsviygatuhga Itáhsusoóqaltutüyqawhqa pas suka Napna- 
tsviygatuhga. 

I John 5, 7. Piovégatsit ép páyhyom tuawi’yunwa, Naat, pu 
Lavayi, pu Qahováriwtaqa-Hikwsi; Noqw ima Páyhyom nikáñw 
pay súkaa. 


20. Ya Süsögaltutüygawhga hákiy añ sóhsok hiyta yuku? 

20. Pam Jesus Christ añ sohsok hiýta yúku, put añ pam piw 
tuwagatsit yuku. 

John 1, 3. Sóhsoy himu put átsviy yukilti, pu qahimu yukiw- 
taga qa put átsviy yukiwa. 

Heb. 1, 1-2. Súsôgaltutuygawhga hisat tuáwit nánapwayagat 
natonigat yuáaykuyaqamuy amúhpa gasúnsa itánamuy amuni 
yuáatimaqa; 2. Yepehaq núhtuňk talönwintiwhgat épéhaq Tiy 
añ itámumi yuáayku, pam hak sóhsok híyta himúitanigat aw 
pam put távi; put añ piw pam sohsok hiýta yúkú. 


21. Noqw i Qahováriwtaqa-Hikwsi híyta yüykiwhqw, put 
ép núhtumti? 

21. Owi, Napnatsviygatuhgat laváyiyat akw nananumo tokpé- 
lanigw pu pan sóhsoy súhpantagam put moáñaqw híkwsit akw 
yukíltoti. 

Ps. 33, 6. Napnatsviygatuhgat laváyiyat akw nananumo 
tókpélaniqw pu pan sóhsoy súhpantagam put moáňagw híkwsit 
akw yukíltoti. 


22. Hiysakis talöhvagat an Súsôgaltutuygawhga söhsok 
hiýta yukühta ? 

22. Naváysikis talönvagat añ Süsögaltutüygawhga tókpelat 
yuku, piw tüwaqatsita, piw sóhsok hiýta put änniygata; pu 
tsané’sikis talôňvagat ép nasuñwna, pu put lólmalawkanw sútsvo 
távi. 

Genesis I-II. 1. Ayág yáyniwhpuvéq Süsögaltutüygawhga 
nanañumo tókpelat nikáñw pu tüwaqatsit yüku. 2. Noqw túwa- 
gatsi gasónilti, piw gahágam hímuu, pu a’nö hôtsit átsva gatäla; 
noqw Süsögaltutüygawhgat Hikwsiat pavahut átsva masávuyaw- 
numa. 3. Pu Sásóqaltutüyqawhqa pängawu: Talawvani! Noqw 
talawva. 4. Pu Süásógaltutüyqawhqa talat awyóriqw, lólma. Pu 
Susógaltutuyqawhqa talat qatalat aňgw tsika. 5. Pu Süsögal- 
tutuygawhga tälat, taloo, yan tunwa, nit pu qatalat, tokila, yan 
tunwa. Noqw mihiktoqaniqw pu talávayniyqa móhti talôňvaga. 
6. Pu Süsögaltutüygawhgqa páñqawu: Pavahut anühtsava qeni- 

tii! Pu pam pävahut añqw pävahut tsiki'tani. 7. Pu Süsögaltu- 
tuygawhga génit yukút, pu génit átpikagé pavahut génit átsva 
pavahut anqw tsika, nogw anti. 8. Pu Súsóqaltutuyqawhga 
qénit, tókpela, yan tünwa. Nogw míhiktoqaniqw pu talávayniýga 
lös talóávaga. 9. Pu Süsögaltutüygawhga pähgawu: Pävahu 
tókpelat átpikagéniýga súvo tsováltini, nogw lakpu mätagtini! 
Noqw anti. 10. Pu Süsögaltutüygawhga lákput, tútskwa, yan 
tunwa, Piw pävahut sumítsovaltotiqat, patuwaqaqtsi, yan tünwa. 
Pu Süsögaltutüygawhga put aw yóriqw, lólma. 11. Pu Süsögal- 
tutuyqawhqa pängawu: Tütskwa túsagat aníwnani, pu tüsaqa 
posť vamantanigata, pu tútskwat añ sipáluyi híntaqat sipálaivañ- 
wunén pántaqat himúivamantanigata, näpqölpe posi'tagata! 
Noqw anti. 12. Noqw tútskwa tüsaqat aníwna, pu tüsaqa posi’- 
vaňwugata, pam hímunén pámniñwugata, pu himútski hímunén 
pántagat sipälaivanwugata, nápqólpé posi'taqata. Noqw Süsögal- 
tutuyqawhqa awyóriqw, lólma. 13. Nogw míhiktoqaniqw pu 
talávayniýga päyis talönvaga. 14. Pu Süsögaltutüygawhga 
páňngawu: Tälawnwaiyungam tókpelat áńqė génit áñyani, talo’- 
niýgat tokilat añqw tsiki'yufwniqéy oviy'o, pu puma hihiyta 
tuáwi'yufwniqéy apiiwyunwni, pu yahsanwuy an nanank hin qéq- 
nitnigata, pu talönwintiwnigata, pu yähsanwintiwnigata. 15. 
Pu puma tókpelat ááqé génit an tälawnwaiyungam tüwagatsit 
aw tálniyufiwni! Noqw Anti. 16. Pu Susdqaltutiyqawhga 
lóqmuy a’nö tälawhwaitagamuy yuku. A'nó tälawnwaitaga talo’- 
niýgat aw tunátyawmaniqat oviy'o, pu híhin qaán tälawhwaitaga 
tokilat aw tunátyawmaniqat oviy o. Pam sotuy piw yuku. 17. 
Pu Süásóqaltutüyqawhqa pumuy tókpelat änge qénit añ oyáhta, 
tuwaqatsit aw tálni'yufwniqat oviy'o. 18. Pu tälö’niygat ni- 
káňw pu tokilat aw tunátyawyuúwnigat oviy'o, pu tälat qatalat 
anqw tsiki'yufiwniqat ôviy o. Pu Süsögaltutüygawhga awyóriqw, 
lolma. 19. Pu míhiktoqaniqw pu talávayniýga nälös talönvaga. 
20. Pu Süsóqaltutüyqawhqa pängawu: Pavahu qaánewakwhin- 
tagamuy ponínitotagamuy täyungamuy aníwnani! Pu masál- 
yufiqam tüwaqatsit átsva tókpelat atpikaqé wühqoqnit añ puyaw- 
numyaniqamuyu! 21. Pu Súscgaltutuyqawhga pävagé hiy- 
tuy hóhoskaytuy yüku, pu sóhsokmuy hiytuy tayunqamuy poní- 
nitotaqamuy pävahu gaánewakwhintagamuy aniwnaqamuyu, 
nanank nänyungamuyu. Noqw Sásóqaltutüyqawhqa awyóriqw, 
lolma. 22. Pu Süsóqaltutüyqawhqa pumuy ôgálantagé páñ- 
gawu: Uma nátkolalwani, nén súshpantotini, nén pätuwagatsit 
an pàvanawit opómtotini. Pu masäiyungam tüwagatsit añ süh- 
pantotini. 23. Pu míhiktoganigw pu talávayniýga tsivótsikis 
talófvaqa. 24. Pu Süsögaltutüygawhga pängawu: Tüwaqatsi | 
hiytuy täyungamuy nänahk nányuňgamuy aníwnani! Wawa- 
kastuyu, pu hoyóyotinumyaqamuyu, pu tüwaqatsit añ pópkotuy 
nanank nányufqamuyu! Nogw anti. 25. Pu Süsögaltutüy- 
gawhga tüwaqatsit añ pöpkotuy nänank nänyungamuy yuku, 

pu wäwakastuy nánank nányuňgamuyu, pu tüwaqatsit añ soh- 
sokmuy hiytuy hoyóyotinumyaqamuy nanank nányufiqamuyu. 
Noqw Süsögaltutüygawhga awyóriqw, lolma. 26. Pu Süsögaltu- 
tüyqawhqa páñqawu: Itam sínmuy itämunyungamuy yuküyani, 
itam hinyungey pányufiqamuyu. Noqw puma pätuwagatsit ange 
pavakiwhtuy amumi tutüyqawyani, pu masäiyungamuy súmawuy 
anyaqamuy amumii, pu wawakastuy amumii, pu sóhsovik tuwa- 
gatsit aw'i, pu sóhsokmuy hoyóyotinumyaqam tütskwava hoyóyo- 
tinumyagamuy amumii. 27. Pu oviy Süsögaltutüygawhga hin 
híntagéy an sínot yuku; Süsögaltutüygawhga hin híntaqat pan 
pam put yuku; Pam pumuy tàqat nit pu wühtit yuku. 28. Noqw 
Süsoqaltutüyqawhqa pumuy ôgálagé pumuy amumi pängawu: 
Uma nátkolawni nén súhpantini nén tüwaqatsit añ tüyqawvani 
pu put awtüyqawvani, pu uma pätuwagatsit änge pavakiwhtuy 
amumi tutüyqawni, pu piw masäiyungamuy sümawuy áñya- 
qamuy amumii, pu piw söhsokmuy hiytuy täyyungamuy túts- 
kwava ponínitotaqamuy amumii. 29. Pu Süsögaltutüygawhga 
pängawu: Me, sóhsovik tútskwava sóhsok tüsaqat pösi-vayanwu- 
qat hapi nu umuy maqa, pu sohsok himútsotskita, put tsótskit 
póló yat áhsonvé put pösiatninwugata, umúñem hapi pam nósiwh- 
qani. 30. Pu sohsok hiyta sákwawsat tüsagat nu hapi söhsok- 
muy pópkotuy tütskwava yésqamuy tunósmaqa, pu sámawuy añ 
sohsokmuy masáiyufqamuyu, pu sohsokmuy hiytuy tütskwava 
hoyóyotinumyaqamuyu. Noqw Anti. 31. Pu Súsôgaltutuygawhga 
sohsok hiyta yúkuhqey awyóri, noqw mé, pas lolma. Pu míhikto- 
qaniqw pu talávayniýga naváysikis talonvaqa. 


CHAPTER II 


1. Yan nanañumo tókpelaniqw pu tüwagatsi yukíltoti, pu 
pumuy an sóhsoy gaánewakwhintagamu. 2. Pu Süsögaltutüy- 
qawhqa hiyta tumáltaqéy tsane’sikis talönvagat ép móňvasti, pu 
sohsok tumálay yükuhqéy áñqw tsané’sikis talôňvagat ép 
nasunwna. 3. Pu Süsögaltutüygawhga tsane’sikis talónvaqat 
lölmatakanw sútsvo távi: Put ép pam sohsok tumálay, put 
Súsôgaltutuygawhga qahíyta anqw yukúkañw pu nap yükuhqéy 
añqw nàsufwnaqé  oviyo. 4. T hapi nanañumo tókpelat 
nikáñw pu tüwaqatsit hisat qahiyta añqw yukíltiqat yáyniata. 
Hísat  Nàpnatsviyqatuhqa | Süsóqaltutüyqawhqa tüwagatsit 
nikafw pu nänanumo tókpelat yükuhqata. 5. Pu sóhsok 
tútskwava wünwnwugat nat tütskwat ga épniyqata, pu 
sohsok tütskwava tüsaqa nato qa küyvaqata, nato Napnatsviy- 
qatuhqa Süsögaltutüygawhga  tüwaqatsit aw ga yóknaqw 
oviyo, piw tütskwava tumálaitaniqa sino, qaháqamo. 6. 
Noqw túwagatsit aüqw pamôsi omi hölölte’ pu sóhsovik tútskwat 
mowánaňnwu. 7. Pu Napnatsviyqatuhga Süsögaltutüygawhga 
tútskwat qóáyat añqw sinot yuku, pu put yagámiq gatsíhikwsit 

hikwsu, noqw páhsat pam sino tàytaqaniwhti. 8. Pu Napnats- 
viyqatuhqa Süsóqaltutüyqawhqa Edent ép hôpogwat hihiýta 
uya, pu pam it sinot hakiy yükuhqéy pép távi. 9. Pu Napnats- 
viyqatuhqa  Süsóqaltutüyqawhqa sohsok  himütsotskit lo- 
másoniwhqat nikáñw lolmat nósiwhqat tútskwañaqw wunw- 
na, pu üyit näsaveq  qatsítski piwu, pu tsókit áhpiy 
lolmaniqw pu qalólma navótiniqw, pami. 10. Nogw mina 
üyit mowananigé Edent anqw muna, páhpiy pu pam nánaniktigé 
pu nalôpwati. 11. P móhtimaga Pison, yan mätsiwa; 
Pam hapi Havilatutskwat sohsok höyakiwta, pep hapi palá- 
siva. 12. Noqw put tütskwat palásivaat pas lolma, pép Bdel- 
liumniqw pu Onixowa. 13. Pu ánkniýga múna Gihon, yan mat- 
siwa; Pamwa hapi Ethiopiatutskwat sohsok fóyakiwta. 14. 
Pu pàyipwaniypa müna Hiddekel, yan mätsiwa: Pam hapi it 
Asiriatutskwat hópkaqé müna. Pu nalôpwaniýga müna Uphratis. 
15. Pu Napnatsviyqatuhga Süsóqaltutüyqawhqa sinot Edent ép 
uyit aw wíkqé ép távi, an tumálaikañw put tüwalaniqat oviy'o. 
16. Pu Napnatsviygatuhga Süsögaltutüygawhga sinot aw tu- 
táptagé páñgawu: Um üyit ép sohsok himútsotskit añqw qanána- 
hiñkinakañw tümoytani. 17. Nikañw tsókit áhpiy lolmaniqw 
pu galolma navótiniqw, put um pas qa anqw nôsni, tag um hisat 
talónvaqat ép put ahaw nose’ um mómokkañw mokni. 18. Pu 
Napnatsviyqatuhqa Süsögaltutüygawhga panqawu: Pas sino 
nalaniniqw ganúkúwa, nu paänwantanigat put éňém yúkuni, put 
súépnigata. 19. Pu tútskwat añqw Napnatsviyqatuhqa Sús- 
óqaltutüyqawhqa tútskwat anyaqamuy sóhsokmuy pópkotuy 
yuku, pu sohsokmuy masäiyungamuy súmawuy anyaqamuyu, nit 
pumuy Adamt aw tsámva, hínpi pam pumuy tuňvwáhtanig 0. 
Noqw Adam sóhsokmuy hiytuy täyungamuy hin tunwähtagw, 
pan puma mamatsiwya. 20. Pu Adam sóhsokmuy wawakastuy 
tuf wáhta, pu masäiyungamuy súmawuy áňyagamuyu, pu sóhsok- 
muy pópkotuy tútskwat anyaqamuyu, nikanw Adamt paáñwanta- 
niga süépniqa qaháqam éňém natuwi. 21. Pu Napnatsviyqatuhqa 
Súsôgaltutuygawhga Adamt hurüvuwvitsnaqw, pam puwva, pu 
pam put tsútshuyat sükwat hóroknat pu pansoqw tókot úhta. 
22. Pu Napnatsviyqatuhqa Süsögaltutüygawhqa Adamt anqw 
tsünut hóroknagéy wühtit yukut, pu put Adamt aw wíkva. 23. 
itókoy angvi, i’ wühti, yan matsiwni, ispi pam taqat anqw hórok- 
niwhqéé. 24. Paniqw oviy taqa nay nikánw pu yuy pumuy 
matapt pu nómay aw húrstimantani, noqw puma pas suka tóko- 
niwhtimantani. 25. Noqw puma nama qayüwsi'ta, taqaniqw pu 
nómaata, noqw puma gaháhmana. 


23. Ya sinot hín yukíwhqat, gahovárstutuvenyuki hín lavá- 
yti? 
23. Süsógaltutüyqawhqa hin híntaqéy an sinot yúku; Süsö- 
qaltutüyqawhqa hin híntagat pan pam put yuku. (Gen. 1, 27.) 

24. Noqw yäyniwhpuveq Süsögaltutüygawhga hiysaniy- 
gamuy sinmuy yuku? 


24. Pánis lôgmuyu, Adamt nit Eve, pumuy amúhpiy sóh- 
soyam sinom natkototiwa. 


Acts 17, 26. Niýgé súkw úňwat aňgw sóhsokmuy híytuy 
»anäpwatuy sinmuy yuyku, tüwagatsit ah ähsupoqwhagami 
yésniqat oviy'o; níyqé hin híntaniqat anwu pay yukiwtagat 
pumuy tuwäntoyna, híysavohaqami nikáñw pu hiysaqhaqam 
yésnigata. 


25. Nogw híyta angw Adam yukíwa ? 


25. It tútskwat qóáyat añqw'. Noqw Süsögaltutüygawhqga 
put yagámig gatsíhikwsit híkwsu. (Gen. 2, 7.) 


26. Nogw hín Eve yukíwa? 


26. I’ Napnatsviyqatuhqa Súsôgaltutúyvgawhga Adamt hur- 
úwuwvitsnaqw pam púwva, pu pam put súkwat tsuñúyat hórok- 
nat pu wuhtit yukut pu Adamt aw wíkva. (Gen. 2, 21-22.) 


27. Hagam Napnatsviygatuhga Súsôgaltutúvgawhga itánay 
Adamt pu itanuy Evet pumuy tavi? 
21. Edent ép, lomáuyit ép'é. (Gen. 2, 8.) 


28. Nogw ovéqatsit ép piw híýtu yukiwyungam yese? 
28. Owi, honvia’yatu. 


Heb. 1, 6-7. Pu piw pam súsmohti Tíytiwhqat tuwagatsit aw 
wiki magé páñqawu: Noqw sóhsoyam Súsôgaltutuygawhgat hön- 
viaymat put aw naökiwlalwakahkanw pas hiytaiyunwni. 7. Pu 
pam hönvia’yatuy páñqawu: Pam hönviaymuy hihikwsitanwu, pu 
put éňém híntsatskaqamuy üwinwtanwu. 


Col. 1, 16. Pi put ép sóhsoy himu yukíltoti nananumo tók- 
pelat änniyga, pu tüwaqatsit áhniyqa, taymataqniyqa, pu qatay- 
matagniýga, sen mönw-aätsvewa, sen monwqegni, sen susmonw- 
gegni, sen mófiw-ó'qala, pas sóhsoy himu put an yukíltoti piw 
put enem’i. 

29. Noqw Süsögaltutüygawhgat hönviaymat híytuu? 

29. Puma hihikwsim u’nanwtavi’yungamu. 


Heb. 1, 14. Ya puma qa söhsoyam u’nanwtavi’yungamu 
hihikwsimu, imuy ayo'yámakpit kwusüyaniqamuy amútsviy 
tumál-ayátiwya? 


30. Hinoqw Süsóqaltutüyqawhqa imuy gahováriwyuňngamuy 
hóňvia yatuy yuku? 

30. Puma Süsögaltutüygawhgat tayawinkahkanw pas hiy- 
talalwanigat oviy'o, pu put tímuyatuy amúmi lolmat akw u'nafiw- 
tav? yunwnigata. 

Is. 6, 1-3. Hisat móňwit Uzziat mokg, put yahsanwuy ép nu 
Napnatsviyqatuhqat wupamonw-atsvewat holowtaqat ép qátuh- 
qat awyóri, noqw put kwasáat Süsoqaltutüyqawhqat kiyat ép 
óhpokiwta. 2. Nogw put átsva Seraphim hoñi, noqw puma 
nánap nánvay masäiyunwa, lóloqmuy akw táyway tüpkaya, pu 
lólógmuy akw kúhkuy túpkaya, pu lólóqmuy akw püyaltoti. 3. 
Noqw nänami híngagwagé páúngagwa: Qahováriwta, qahováriwta, 
gahováriwta, qaánewakwhintaqamuy Napnatsviygatuhgaamu, 
sóhsovik túwagalvogwhagami núkňwaat óhpokiwta. 


Matt. 18, 10. Uma tunátyaltotini, nén imuy tsatsakwmuy 
qahiytawat qahiytatotani, pi nu umumi páúgawni: Pumuy hóñ- 
viaymat ôvégatsit ép Inay gátuhgat taywayat aw sútsép 
tayunwa. 


Ps. 34, 7. Näpnatsviygatuhqat Hóňviayaat put kaptsi’yun- 
qamuy amúklag hinnumkanw pumuy ayo'ooytima. 

31. Nogw hönvia’yam móhti-qéniy ép hurúiwyuñhwa ? 

31. Pay qasóhsoyamu, petu qéniy mätatvét pu qatalat ep 
qaso'tagat sómiwyuñwa hísat hinyukíltiniqat qaánewakwtalóñ- 
vanigat aw páhsavoo. 

Jude 6. Pu hóñvia'yatuy móhti-géniy qa ép hurúhtotit nap- 
qeniy matatvéqamuy pam qatalat ép pumuy süs sómiwyuňngamuy 
hínyukíltiniqat gaänewakwtalöhvanigat aw varánta. 


32. Noqw ima qéniy matatvéqam hin nätnwani’yunwa? 


32. Nükpanhíhikwsitu, piw Nünukpantu. 

Luke 7, 21. Noqw súhpahsat pam káysiwhqamuy tüyayamuy 
añqw galáptsinata, pu hihiýta akw nätuhoiyungat ang’ö, pu núk- 
panhíhikwsit anq’6, pu káysiwhgamuy qapóstalyaqamuy pösi- 
yamuy pam talawnata. 


Mark 5, 12. Noqw sóhsoyam Nünukpant put aw ôgáltotigé 
páňngagwa: Itamuy pitsötimuy amumi honaa, noqw itam pumuy 
amumi yúñwni. 

33. Ya puma híytu nikanw híyta híntsatska ? 


33. Puma Súsoqaltutuyqawhqat túwgamatu, niyqé sópkawa- 
tuy sinmuy qaso'taqat qalólmat känavotpit awökinigat tunátyaw- 
yufiwa. 


I Pet. 5, 8. Uma pasi’nahwaiyunwni, tunátyawyuňwni, tag 
Núkpana umúhpéwiwtaga tóhowuy hóykitaqat an nánahoy 
waynuma, hakiy kwúuknigéy hépnuma. 

34. Noqw Süsögaltutüygawhqa täyungamuy amúňém hiyta 
tunósna'saslawu ? 

34. Owi, pam it póhkot éáém tüsaqat wünwinta, pu sinot 


éñem qàóta. Pam sohsokmuy pumuy nósiwhqayamuy súahsat 

húylawu. Pam sóhsokmuy gátsit, pu híkwsit, pu sóhsok híyta 
húylawu. 

Ps. 145, 15-16. Sóhsokmuy posiam ümi maqäptsi’yunwa, pu 
um pumuy nôsiwhgayamuy súaň húytima. 16. Um uhmay 
púrukné pu sóhsokmuy híytuy tayunqamuy Oynanwu. 

Acts 17, 25. Piw qa sínmuy mamayamuy akw tumálaitiwa, 
hiyta hákni'taqéy pani, pi pam sóhsokmuy gátsit háylawhqée, 
pu hikwsita; pu sóhsok hiytaa. 


35. Noqw Süsögaltutüygawhgat  ná'sastunatyayat akw 
yesiwhqat qa akw qátuhqa, pas soon hagámi pítuni ? 

35. Sóonig ô, pi pam pumuy híkwsiyamuy náwhkitaqw puma 
so'ni. | 

Ps. 104, 29. Um ühtäyway tüpkaqw, puma tsätsawnanwu; 
um híkwsiyamuy náwhkitaqw puma so'hwu, pu áhoy qóaniwhto- 
tinwu. | 


36. Noqw Süsógaltutüyqawhqa sóhsok hiyta yükuhqéy aw 
tuyqawi'ta ? 

36. Owi, pam tüwagatsit ép sópkawatuy sinmuy amumi tüy- 
qawi'ta, pam sútsép qahaqámi so'taqat tüyqawi' tani. 

Ps. 67, 4. Is paynam pas hihiýtu sinom háhlayaa, nén háh- 
laytatawlalwani, pi um sinmuy suan yukünani, pu um tüwaqa- 
tsit ép hihiytuy sinmuy amumi tüyqawi'tani. 


37. Sen itam Súsôgaltutuygawhgat ná'sastunatyayat pu 
mónwtuwiyat mamatsyani? 


97. Kurshíni, pi Süsögaltutüygawhgat tuwiat mamatstuwa- 
nit yoüpqóyvaqéé, pu put hiyta aw hinwüwniy akw pasíwniat 
gahagámi wíykiwta. 

Rom. 11, 33. Istáthihi, Süsögaltutüygawhqat súanwuwniat 
pu tuwíat gahagámi yukíwta, pas hiyta aw hinwüwniy akw pa- 
síwniat qahaqámi wiykiwta, pu tuwíat mamatsit yúpqóyvaqeé. 

Ps. 147, 5. Itáhtutúygawhga pas a’no hímuu, a’nö ôgála, put 
mátstuwiat qatuwani. 


38. Noqw li sóhsoy sumiyankanw, híyta itamuy tutúgayna ? 


38. Itam Süsögaltutüygawhgat itámuy yükuhqat, pu itámuy 
oyi’kanw itámumi tüyqawi'taqat aw naphíniwhqat nanoi’yunwni- 
qata, pu itam sóhsok nanaphin itähwüwniy put aw noi’yunwni- 
yunwnigata, itámumi sóhsoy hímu énaftiniqat unänvahsi’kah- 
kanwo. 

Matt. 6, 33. Nikanw uma möhti Súsogaltutuyqawhqat mön- 
wtunatyayat tunátyaltotimantani, pu piw súantagayata, noqw 
sóhsoy li himu umümi énañtini. 

I Pet. 5, 7. Nänaphin umühwüwniy söhsok uma put aw 
noáyani, pi pam umumi tunátyawta. 

Sino Qaánti. 


1. Nogw Edent ép lomáuyit, Paradise yan mätsiwhgat, ép 
ura Adam híntaqat gatsi’ta? 


1. Ura lólmat qátu, hahlaykanwo. (Gen. 1, 27-31.) 
2. Noqw sino lólma yukílti? 


2. Owi, Súsôgaltutúygawhga sinot lolmat unänwaitagat yuku, 
pam hin híntagéy pan sinot yuku. (Gen. 1, 27.) 


Ecc. 7, 29. Më, itsa nu túwa, Sásóqaltutüyqawhqa sinot kurs 
as súantagat unáfiwaitaqat yuku, noqw puma pas hinwat hínta- 
nigat hévi’yunwa. 


3. Noqw sino hinwat Süsögaltutüygawhgat anta? 


3. Sino súantaga yukilti, pu pas qahováriwtaga, niypé yan as 
pam Súsôgaltutuygawhgat hin híntaqw, ánta. (Gen. 1, 27.) 


4. Noqw Adamniqw pu Eve hin yukíltiqé sútsép pánta ? 


4. Qae, puma qaántiqé Süsögaltutüygawhgat áhpiy láhsi, 
pumaniqw pu pumuy amúhpiy sinótotiqam sóhsoyamu. 

Rom. 5, 12-19. Yántaqw hapi sükw sinot añ qaántipu tüwa- 
qatsit aw pitu, pu mokiwu qaántiput afa; níýgé yan mokíwu 
sóhsokmuy sinmuy amumi pitu, pi sóhsoyam qaántotiq'o. 13. 
Pi sóonniwhqat tutávo pítuhqat aw páhsavo pay qaántipu tüwa- 
qatsit ép'é, nikanw sóonniwhqat tutávot súlawnigw qaántipu ga 
hárukiwta. 14. Nikanw pay mokíwu Adamt anqw Mosest aw 
páhsavo tüyqawi'ta, namahinpi imuy Adamt éhpegtipuyat qaán 
qaántotiqamuy amumii. Pam hapi ura put pítuniqat tuáwi'ta. 
15. Nikanw paysoqwkuwáhtipu qaántiput qaánta. Ispi kurs 
súkw qaántiqayat átsviy kaysiwhqam so’qw, put épnivaé tis 
Süsögaltutüygawhgat nüokwaatniqw pu okwalnit akw paysoqw- 
kuwáhtipu sükw sinot Jesus Christ áhpiyniýga kaysiwhqamuy 
qaówíamuptu. 16. Noqw sükw qaántiqat átsviy hiníwhtiqw qa 
pán piw kuwáhtipu hínta? Pi súkw áhpiy hinyukúniwhga qalo- 
mávasiwnit aqw pitsíwta. Noqw pu nüokwat áhpiy kuwáhtipu 
niytiwtagat gaántiput añqw génítiwhgat aqw pitsíwta. 17. 
Noqw kurs sükw qaántipuyat átsviy mokíwu sükw akw túygawi - 
tagw, tis ima núokwat qarürumqat nit pu súantagat kuwáhtiput 
kwusüyaqam sükw it Jesus Christ akw pas soon qátsit ép qatúy- 
qawi'yuñwni. 18. Pi sükw qaátiqayat átsviy qalomávasiwnit 
áqwwatniyqa sóhsokmuy sinmuy amumi pitsíwta, noqw Oviy pán 
piw sükw süantiqayat atsviy sóhsokmuy sinmuy yésniniqw 
amüfém süantaqat áqwat pasíwhti. 19. Pi pay sükw sinot 
qatuqayvastagayat átsviy kaysiwhqam qasúanyuñgam yukíw- 
. yaqw, oviy pan piw súkw tuqayvastaqayat átsviy kaysiwhqam 
súanyuñqam yukíwyani. 

5. Ya súsmohti-itananiqw pu itáñu, puma híntigé Süsögal- 
tutüyqawhqat aw qaánti? 


5. Pay puma put aw qatugayvastagéé. (Gen. 2, 17.) 
6. Ya hímu pumuy qaántiniqat ünatoyna? 


6. Núkpanhikwsi, Tsúa yan matsiwhqa, pumuy ünatoyna. 


Gen. 3, 4-13. Tsüa wühtit awpátqawu: Pay uma soon 
mömokkanw mókni. 5. Pi uma hísat talófivaqat ép put anqw 
nósqw pu’ umühposiy talawvaqw, uma Süsögaltutüygawhgat 
ántagamni, nén lolmat nikáñw pu qalólmat tuwi’tagamnigat 
Süsógaltutüyqawhqa navöti’ta. 6. Noqw tsóki pas kurs lomá- 
nôsiwhga nikähw lomásoniwa, pu tsóki süanwüwni’vanigat nàwa- | 
kniatniýgat pam yórikqé, pu pam put anqw sipálayat tukút pu 
nôsa, nit pu piw put añqw püwsunway énan máqaqw, pam nösa. 7 
Noqw pumuy lóqmuy pôsiam talawva, noqw kurs puma qayüwsi'- 
tagéy navóta; niygé puma fig-sipalat nanahpiyat namítutuiýtagé 
pu nefiém pítkunat yuku . 8. Noqw kóshwawvaqw puma Napnats- 
viygatuhgat Süsögaltutüygawhgat üysonvéhaqam gqáltinumqw 
navóta; noqw Adamniqw pu nómaat puma Napnatsviyqatuhqat 
Súsôgaltutuygawhgat ápyeve úysonvé himútsotskit áhsonmi 
naúyta. 9. Noqw Napnatsviyqatuhqa Súsóqaltutuyqawhga 
Adamt aw tsálawhgé put awpängawu: Um hágamoy? 10. 
Noqw pam páñqawu: Nu úhtônay üysonvé navóta, niýgé nu 
tsawna, nu ñásta yüwsi’tage oviy'o, niyqé nu naüyta. 11. Un 
ñásta yüwsi'taqat, hak ufi navótna? Pam put awkíta. Ya um tsó- 
kit añqw nósa, put um ura qa anqw nósniqat nu ümi tutáptagat, 
añqw? 12. Noqw Adam páñqawu: It wühtit hakiy inúmumnigat 
um nuy máqaqw, pam it tsókit aqw nuy maqa, noqw nu nósa. 
13. Nogw Napnatsviygatuhga Süsóqaltutüyqawhqa wúhtit 
awpängawu: Ya um híyta hínti? Noqw wühti páñqawu: Tsua 
nuy unatoynaqw, oviy nu nôsa. 


1. Noqw Tsüa haki? 


7. Pay, Núkpana, Satan, yáyniwhpuñahaqaqw sinómahka, 
pu ántsaniyqat ép qahurühtiqa. 


Rev. 12, 9. Noqw qaánewaydragon tüviwa, i’ hisättsüa, Núk- 
pana, pu Satan, yan mätsiwhga, sópkawatuy sinmuy gasúanlas- 
naga, pam tútskwami tüviwa, noqw put hónviaymat amum más- 
piwya. 


John 8, 44. Uma umúnay Nükpanat áhpiyviyatu, niyqé uma 
umúnay tüflayiyat híntsatskanigéy nanawakna. Pam yáyni- 
whpunahagaqw sinómahka, pu pas ántsaniyqat ép qahurühtiqa, 
pi pas ántsaniyqa put ép súlawnigô. Pam atsáté naphimuy 
yuáaykuñwu, pi pam a'nó átsa pu átsat náata. 

8. Hiyta akw Núkpana pumuy únatoyna ? 


8. Pay kwanwälavayiy akw'a, pi amumi páñqawu: Pay uma 
soon pas ántsa mómokkañw mókni, pi uma Süsögaltutüygawhgat 
ántani, lólmat nikáñw qalólmat tuwi'tani, pam amumi kíta. (Gen. 
3, 4-5.) ; 


9. Ya hínoqw puma pas súhtuptsiwa ? 


9. Puma a’nö wüwni'vaniqéy nawaknagé oviyo, pu Süsógal- 
tutuygawhgat ántaniqéy oviy'o. (Gen. 3, 6.) 


10. Noqw Adamt éhpégtipuat hiyta anníwna ? 


10. Pamniqw pu sóhsoyam put áhpiy sinototiqam qaántiput 
nikáñw pu mokíwut aqw sóontoti. 

Rom. 5, 12. Yataqw hapi sükw sinot añ qaántipu tüwaqa- 
tsit awpitu, pu mokíwu qaántiput añ'a; niyqé yan mokíwu sóhsok- 
muy sinmuy amumi pitu, pi sóhsoyam qaántotiq'ó. 


11. Híntaqa mokíwu Adamt nit pu put áhpiy sinótotiqamuy 
amumi pítu? 


11. Pay pumuy hikwsiam, pu tokóam so’iwyunwa. Toko 
moké' ahoy tüwaniwhtimantani, pu sino nap híyta lólmatniqéy 
pas kurshinninwu, niýgé siviypit gaso’tagat awtüviwta. 

Gen. 3, 19. Náwus um päsivupkulkanw nósiwhqat tümoy- 
tani, um hisat ahoy tutskwaniwhtiniqéy páhsavoo; pi um put 
anqw yukilti, pi um qóa, niyqé um ahoy qóaniwhtini. 

Ps. 14, 8. Puma sohsoyam lásya, puma sóhsoyam sumíyan- 
kahkanw tuyöy’evaytoti, pas qa hagáwa lolmat híntsaki, qae, 
qañás-ew sukaa. 

Rom. 5, 16. Nogw sükw qaántiqat atsviy hiníwhtiqw, qa pán 
piw kuwáhtipu hínta? Pi súkw áhpiy hinyukúniwhga galomá- 
vasiwnit aqw pitsíwta, noqw pu núokwat áhpiy kuwáhtipu niytiw- 
taqat qaántiput añqw qenítiwhqat aqw pitsiwta. 


12. Noqw Adamt áhpiy sinótotigam híntoti ? 


12. Sóhsoyam sinom tüwaqatsit ép tunátyay hovársnaya. 
Noqw oviy nawus Süsögaltutüygawhqa pumuy tüwaqatsit añqw 
kiqóta. 

Gen. 6, 12-13. Pu Süsögaltutüygawhga tüwaqatsit awyóriqw, 
mé, pam hováriwta, pi tüwaqatsit ép sóhsoy toko tunátyay ho- 
vársnayag 0. 13. Noqw Súsôgaltutúyvgawhga Noaht awpáñqawu: 
Sóhsok tókot so'hwaat inútpipo pitu, pi tüwaqatsi qanamítuqayvé 
híntsatskiwhqat akw tüyqawiwtaq'ó. Noqw mé, nu tüwagatsit 
énan pumuy kigôtani. 

13. Ya pas gahákhagam túwagatsit ép qaántiput ñásta ? 

13. Gaháki, pas qahak gaántiput ňástaa, pas Súsôgaltutúy- 


gawhgat Tiat, Qahoväriwtagat-Hikwsit akw aníwhtiqa, pamsaa. 

John 3, 6. Tókot áhpiy tíytwhqa tókoniñwu, pu Hikwsit 
áhpiy tíytiwhqa hikwsininwu. 

Luke 1, 35. Noqw pu Hönviaya hu wagé put awpáñqawu: 
Qahováriwtaqa-Hikwsi ason útsmi pituni, pu Súsovegniýgat 
ógálaat ümi kistani, pánigw oviy Qahováriwtaqa úhpiy tiytiwniga 
ason Süsögaltutüygawhgat Tiat, yan tünwantiwni. 

Heb. 7, 26. Pi yántaqat hapi Süsóqaltutüyqawhqat awwat 
súsmoňwit itam hägni’yuhwa, qahováriwtaqata, qahiyta akw 
híntagata, qaánhinwisqamuy amúňagw súpwaiwtagata, pu nana- 
fumo tókpelat súsyuhkagéniýgata. 


14. li sóhsoy yàyantaqa itamuy híyta tutüqayna? 


14. Kurs itam hin yukiwyungéy anwatyagé pas qalólmat aw 
gahíniwhgatyagéy it añqw nanápta, niýgé kurs itam itsívut híy- 
kaiyunwa, noqw oviy itam hin okiwhinyungey namínanapté', pas 
soon as itam Süsóqaltutüyqawhqat núokwayat pu okwalniyat 
kurs qa hépyaniqéy tunátyaltotini, íta. A 

Eph. 2, 2-3. Put añ ura uma hisat it tüwaqatsit tunátyayat 
an hínwisa, it súmawuy añ óqálat aw móñwit tunátyayat ani: it 
hikwsit qatuqayvahsiy-yésqamuy amúpqólpa pu’ tumálaitagat 
ani. 3. Pumuy amumum itam sóhsoyam piw hisat itáhtokoy 
tutunlayiyat an hínwisqé tokot pu wüwnit tunátyayat aantsak- 
wisa, niýgé hinyukiwyungéy ánwatyagéy itsívut tumálaiyuñwa, 
mímuy amün'i. 


Sino Ahóytuiwa 


1. Noqw Napnatsviygatuhga Süsögaltutuygawhga  sinot 
nühtsel-ewakw qaántaqat qátsit aw tatámta ? 


1. Qae, pam sinómuy ahóytui. 

Luke 1,68. Nam Näpnatsviygatuhga Israel-sinmuy Súsôgal- 
tutüyqawhqaam tayáwinlavaytiwaa, pi pam sinomuy póhtaqe 
pumuy áhoy túi. 


2. Hin pam pumuy ahóytui? 


2. Pay pas pútsa ti'taqéy sinmuy amúňém táviyqéé. 

John 3, 16. Pi Süsóqaltutüyqawhqa sinmuy amumi pas 
unáňnwaitagé Oviy pas putsa Ti'tagéy távi, naphaqawa awtúp- 
tsiwhqa gahoválniwht gatsit qaso'taqat híimúivanig ô. 


3. Noqw Süsögaltutüygawhga hin Tiy távi? 


3. Pam Tiy sinot hin yukíwtaqat an yukíwtaqat tavi, pan- 
kanw pam mokíwut an it Núkpanat, mokíwut aw ôgálat ura 
himúitagat, qahíytataniqat oviy'o. 

Heb. 2, 14-15. Noqw pi tsatsayom süntoköikahkanw unwäi- 
yufiqw, oviy pam súamun yukílti; pam mokíwut añ, it mokíwut 
aw ôgálat himüitaqat, qahiytataniqéé, it Nükpanata. 15. Nén 
imuy mokíwut mámgasyagé híňsavohagami yésqéy páhsavo soon- 
niwhqatyaqamuy put aúqw matapni. 


4. Noqw pas soon piw hínwat itam áhoy tuíwyani? 
4. Qae, pas kurshin hak hágam haki áhoy túini. 


Ps. 49, 7. Pas kurshin hak haqam haki nánsinot áhoy túini, 
piw kurshin hak put hiyta akw mätaviwnigat Sásóqaltutüyqawh- 
qat mágani. 


Rev. 5, 3-4. Noqw ovéqatsit ép, pu tüwaqatsit ép, pu tüwa- 
qatsit átpikaqé, gahak haqam tutúvenit hótaniqéy pu awtatay- 
nigéy aw ôgála. 4. Noqw nu naphin navakoyna, qahákhaqam 
tutüvenit hótat pu añ túnwanigey híykaitaqa natuwhqw oviy'o, 
piw awtatayniqa. 


9. Nogw ya pas pay itamuy Ayoooyqasa sóhsokmuy amúňém 
mókni ? 

5. Owi. (Rom. 5, 19.) Pi pay sukw sinot qatuqayvastaqa- 
yat átsviy kaysiwhqam qasúanyuñqam yukíwyaqw, oviy pan piw 
sükw tuqayvastagayat átsviy kaysiwhqam süanyungam yukíw- 
yani. 


Ayotüooyqa Sinmuy Aawniwa 


1. Noqw sinmuy Ahóytuiniqa pité" pu qaántiput ép namivöhi- 
kinit yükuniqat, hín sinom put nanápta ? 


1. Napnatsviygatuhga Süsögaltutüygawhga it yántaqat 
Adamt navótna, pi ura pam tsúat awpängawu: Wúhtit póshumiat 
(Christ) ason ühqötöy piñani, noqw pu ason um put küktönsiyat 
tuhotani. 


Gen. 8, 15. Pu nu un nikanw pu wúhtit natuwqatoynani, pu 
úhposhumiy nikáñw pu put póshumiyata; pam úhqótóy ason 
piñani, noqw pu ason um put küktönsiyat tühotani. 

2. Noqw i’ awini Christ panqawu? 

2. Owi, pam Christ Jesus nahóyléhtsit awmuíltigat laváýti. 

I John 3, 8. Qaántiput híntsakmaga hapi Núkpanat áhpiyvi, 
pi Núkpana yáyniwhpuñahaqaqw qaántsakmaq'ó; yántaqw hapi 
oviy Süsögaltutüygawhgat Tiat Núkpanat tumálayat símokna- 
niqé mataati. 

3. Noqw nat qa patsiqw, ima tüptsiwni’yungam it awínit ga 
pevewnaya ? 


>. Qae, Abel qapevewnit akw Süsögaltutüygawhgat aw hiyta 
mätavi; Enochniqw pu piw Noah puma piw tüptsiwni’tagamu. 


Heb. 11, 4-7. (Abel) Qapevewnit akw Abel Kaint épniyqé 
pavan hiykaitagat Sásóqaltutüuyqawhqat aw hiyta matavi, noqw 
it yántaqat akw pu pam süantaqéy navöta, Sásóqaltutüyqawhqa 
put màtaviwhqayat súantagat páúngawhg ô, noqw pam as mókpu 
nikáhw put akw nato yuáata. 5. (Enoch) Qapevewnit akw 
Enoch wikiwa, mokíwuy qa awyórikniqat oviy'o, pi Süsögaltutüy- 
qawhqa put wíkqw oviy pam qa natuwi; Pi nat pam qa wikiwhqé 
Süsögaltutüygawhgat unänveniyqey páñsoq tsokániwa. 6. Ni- - 
kañw qapevewnit qa akw put tayáwintaniqw, pas qapasíwta; pi 
hak Süsóqaltutüyqawhqat áwniýga, put pämniygat pas kurshin 
qa túptsiwmantani, pu pam put pas gaátsáikahkaňw hépnumya- 
qamuy amumi sivímaqata. 7. (Noah) Noaht aw Süsögaltutüy- 
qawhqa hiyta nato qahaqamniqw  tutaptaqw, qapevewnat 
káptsi'tagé pu tímuy ayo-o'yaniqé pakihut yükü, niyqé put akw 
pam sinmuy qahíytata, niýgé gapevewnit áhpiy súantagat 
himúiwa. 


4. Noqw Süsögaltutüygawhga it awínit hakímuy amumi pas 
süsmataqta ? 


4. Abrahamt nit pu Isaakt nit pu Jacobt pumuy amumii, 
niyge ura pängawu: Sópkawat sinom tüwaqatsit ép yésqam 
umühpé háhlaypit épyani. 

Gen. 12, 8. Pu nu un háhlaytapnayaqamuy háhlaytapnani, 
pu únkiwakw unanvastotagamuy nu gahiytatani; pu sóhsovik 
tuwagatsit añ yésqam ühpé háhlaypit épyani. 


Gen. 26, 4. Pu nu úhposhumiy nátkotoyaqw tókpelat Ange 
sotuy amun súhpantini, pu nu sóhsok yayan tútskwat uhpos- 
humiy mágani, pu uhposhumiy ép tüwaqatsit añ hihiytu sinom 
háhlaypit épyani. 


Gen. 28, 14. Pu úhposhumi tútskwat qóáyat an súhpantini, 
pu um tevéfiahaqami púhikiwmani, pu hopoqhaqamii, pu kwiní- 
wighagamii, pu tatóqhaqamii, pu úhpé nikáñw pu úhposhumiy 
ép tuwagatsit añ sóhsoy hiytu sinom háhlaypit épyani. 

Gal. 3, 16. Nogw Abrahamt nikáñw pu put póshumiyat 
amumi awíni pasiwhti. Pam ga kaysiwhqamuy yuaaykugé Oviy 
povoshumit aw'i qa kita, nikaúw sükw páňngawhgé oviy, úhpo- 
shumiy awi, kita, pam hapi Christ. 


5. Nogw näto Christ ga pítuqw, hin Súsôgaltutuygawhga 
Israel sinmuy oyi'ta ? 

5. Pam tükwit Sinai, yan matsiwhqat, épég pumuy amumi 
tutáptagé lóqmuy pútsqat ówat añ pakwútsikip sóonniwhqat 
tutávot pënat, Mosest awtávi, niýgé put akw pam pumuy oyi'ta. 


Ex. 20, 1-17. Súsôgaltutúygawhga sóhsok iit yuáaykuqé yan 
hingawu. I. Nu hapi Napnatsviyqatuhqa Uhsúsôgaltutúygawhga 
uñ Egypt tútskwat tuwíkkit aňgw hóroknaga. Um ga hiýta 
inühpéq tutüyqawhqalawni. II. Um hiýta tókpelat ahniygat, pu 
átpik tútskwat épniyqat, pu tútskwat átpikaqé pähut épniyqat, 
ántagat méném wútsit qa yúkuni; Um qa amumi naókiwlawni, 
piw pumuy ga tumálaitani, tag nu Napnatsviyqatuhqa Uhsusögal- 
tutüygawhga unänwtutüyga Süsoqaltutüyqawhqa. Námuyatuy 
nükpantumálayamuy nu sivíntoynatima, tímuyatuy páypo pu na- 
lôvo nananumo qatsiyamuy aqw páhsavoo, imuy inumi qayánu- 
nanwaiyungamuyu. Pu qaánewakwhintaqamuy inumi unáňwai- 
kahkañw itútavoy ánwisgamuy nu óokwatuwa. III. Um Napnats- 
viyqatuhqat Uhsusóqaltutuyqawhgay näthwaniyat qapáysoqw 
híntsanmantani, tag Napnatsviyqatuhqa put nátüwaniyat qáy- 
soqwhíntsanqat soon ayo yámakni'tani. IV. Nasúnwintalónvagat 
súpwaitanigéy oviy put u'ni'tani, naváysikis talat añ um tumálai- 
tamantani, nén sóhsok úhtumalay awhíntsanmantani, nikanw 
tsané’sikis talôňvaga hapi Napnatsviyqatuhqat Uhsusögaltutüy- 
gawhgay nastnwintalonniata. Put ép um gahiyta tumálaitaman- 
tani, imi, pu uhtiyoti, pu úhmanti, pu úhtagtumai-aya, pu uhman- 
tumal-aya, pu uhpokomu, pu úhkiy ép úhkiyavaqwvi gátuhga, pi 
naváysikis talat an Napnatsviyqatuhqa tokpelat nit pu tüwagatsit 
nit pu pätuwagatsit yukühta, pu sóhsok hiýta pumuy anyaqam- 
uyu, nit tsane’sikis talóñvaqat ép nàsufwna. Paniqw oviy Näp- 
natsviygatuhga nasünwintalönvagat lólmatat pu put sútsvo tavi. 
V. Um únay pu ünuy pumuy káptsľ tani, noqw tútskwat Nap- 
natsviyqatuhqa Uhsusögaltutüygawhga uñ máqahqat ép úhaatsi 
wüpani. VI. Um qahaki ninani. VII. Um tókot ép qa nauuyni. 
VIII. Um qa üuyni. IX. Um úhsinoshway qa atsátoynani. X. Um 
uhsinosúway kíyat qa känewhkwanwäituswani, um úhsinosúway 
nómayat qa känewhkwanwaituswani, pu put taqtumál-ayayata, 
pu put mántumál-ayayata, pu put wakasiyata, pu put moroyata, 
pu pay pas näphiyta ühsinoshway himüyata. 


6. I’ sóonniwhga tutávo sumiyankanw hífta pas lálwaya? 


6. Um sóhsok ühunanway akw, pu sohsok úhtaytoynagay 
akw, pu sohsok ühwüwniy akw Süsögaltutüygawhgat awunänwai- 
tani. Pu um hin pas námi unáfiwaitaqéy, pan um ühsinöshway 
awunänwaitani, it hápi. 

Matt. 22, 37-40. Jesus put awpáúgawu: Um Napnatsviy- 
gatuhgat Uhsusóqaltutüyqawhqay aw sóhsok ühunanway akw 
“ unáňwaitani, pu sohsok uhtaytoynaqay akw nikähw pu sohsok 
uhwüwniy akwa. 38. I’ hapi süsmohtiniyga pu pas súspavan- 

niýga sóonniwhga tutávo. 39. Nogw súhka piw ánta, Um hin 
námi pas unáňwaitagéy pan um uhsinóshway aw unänwaitani. 
40. Imuy lôgmuy sóonniwhgat tutávotuy aw hapi sóhsoy tutá- 
voniqw pu nàtoniqat yuáatotaqam tukunyuñwa. 


7. Noqw i sóonniwhgat tutávo híntsatskiwqatsa panqawu? 


7. Qae, pam unänwat tunátyayat, pút pas pangawu. 


, 


I Tim. 1, 5. Noqw i’ hapi gaôwítutavot pas tunátyaata, i 
kwänwewakw unáňnwat añqw, pu unáňnwpég-súnvotit lólmat 
anqw, pu qanawíptuptsiwnit ahqw núhtumi unánwa. 


8. Nogw sóonniwhqa tutávo túpkiwtagat kanewhkwanwai- 
tuswanit ga mewanta? 


8. As'a, pi pan ura péita: Um qa känewhkwanwaituswani. 


Rom. 7, 7. Noqw itam hingaqwani? Ya sóonniwhqa tutávo 
qaántipu? Pas qahin pánta ; pi nu as sóonniwhgat tutávot qa akw 
qaántiput mamatsé' soon put matsi'tani, pi as sóonniwhgat tutá- 
vot, Um qa kanewhkwanwaituswani, ga kitaqw, soon nu kanewh- 
kwanwaituswanit tuwi' tani. 


9. Noqw sóonniwhqa tutávo qaántiput nawaknit pan tunát- 
yat méwni'taqw, ya qahákhaqam tutávot pas súanti ? 


9. Qae, pas sópkawat sinom lásya. 


Rom. 3, 10-12. Pi yan péita, Pas qahak súanta; qañás-ew 
sükaa; Pas qahak mätsi’ta, pas gahak Süsóqaltutüuyqawhqat hép- 
numa. 12. Puma sóhsoyam áhpiy lásya, puma sópkawkahkañw 
qaapítoti, qahak lolmat híntsaki, qañás-ew súkaa. 


10. Ya sóonniwhqa tutávo hiyta apiiwtaniqé tutáptiwa ? 


10. Pam Christ aw itamuy lalayniqé oviy itámuy as ura 
tutúgaynaniga, pu sinom qaántiput mamatsysaniqat oviy'o. 


Gal. 3, 24. Noqw oviy sóonniwhgat tutávo itámuy Christ aw 
lalaynigé oviy as itamuy tutúgaynaga, itam qapevewnit akw 
süantsaniwyaniqat oviy'o. 


Rom. 3, 20. Paniqw öviy soon himu toko sóonniwhgat tutá- 
vot tumálayat hínmaqa put átpip súantsaniwni, pi sóonniwhqat 
tutávot akw qaántipu navótniwtag 0. 


11. Noqw ima hisat natonigat yuáatotaqam Christ pítuni- 
qat ähwu pay yuäatotanwu? 


11. (Acts 3, 24) Owi, Samuelniqw pu put ank sohsoyam 

natonigat yuáatotaqam, híysaniyqam yuáaykuyaqam, piw án pu" 
talönwintiwhgat yangé qaláwmaqat anwu pan tüaáwnaya. 


12. Noqw Moses Ayo'tüoóyqat hín laváyti? 


12. (Deu. 18, 15) Napnatsviygatuhga Uhsusögaltutüy- 
gawhga nàtoniqat yuáataqat umúňém umúňagw aníwnani, umúh- 
tupkomuy amúhpiy inúntagata, put uma aw tugáyvastotani, pam 
kita. 


13. Nogw Psalms (tatawi) Christ nato pítunigat ga táw- 
somi'yuñwa ? 


13. As'a, Mosesniqw pu piw nàtoniqat yuáatotaqam Christ 
natonigat penaya, pu piw Psalms ép Christ nàtoniqat péita. 


Luke 24, 44. Pu pam amumi páñqawu: Iit laváyit hapi nu 
umumi yuáayku nat ura umámumniyqéé, yan sóhsoy himu Mosest 
tutávoyat an nuy peniwhqat soon qa ántiniqata, pu nätonigat 
yuáatotaqamuy peniyamuy ép'é, pu piw Psalms añ péitaqata. 


Jesus Christ Tíytiwhpuata 


1. Ya Ayo’tüoöyga hisat yép tüwaqatsit ép mataqti? 


1. Pay hisat put pítuniqat laváytotiwhqat pàs aw pítuqw, 
páhsat pu Sásóqaltutuyqawhqa Tiy péw hona. 


Gen. 49, 10. Pas Shiloht pítuniqat aw páhsavo mönwko Judat 
anqw qa áhpiyni, piw tutáptimaga put kükyat áhtsañaqó; Pu 
ason put aw sinom tsováwmani. 


Gal. 4, 4. Nikañw hisat tuwánit pas aw pas pituqw, Süsögal- 
tutüyqawhqa Tiy honaqw, wühtit áhpiy tiytiwa, tutávot aw 
sóonniwhgat nikañwo. 


2. Nogw hínwat pam tíytiwa? 


2. Pam it Gahováriwtagat-Hikwsit átsviy aníwhtigé pu qa- 
náwhvali'taqat manat Maryt áhpiy tíytiwa. Niýgé pam Jesus, 
yan tunwaniwa. 


Matt. 1, 18-25. Noqw Jesus Christ tiytiwhpuat yánwata: 
Put yúat Mary Josepht amum namívasiwni'taqw nato pumuy qa 
namatiqw, pam Qahováriwtaqat-Hikwsit átsviy no'yiwkañw 
mätagti. 19. Nogw put püwsunwaat Joseph súantagé, put 
súhputsnanigéy gasúhtagewniýgé put nanáuyvé mätapnigey 
unáňnwti. 20. Nogw nato pam iit wüwantaqw mé, Tutüy- 
gawhgat hóňviayaat put tümoklawhqw aw mataqtiqé pängawu: 

Joseph, um David tíata, um uhnómay Maryt námi pitsínani, um 
ga nanaphin wüwantani, pi pam put áhsonvé aníwhtiga Qahovár- 
iwtagat-Hikwsit átsviy o. 21. Noqw pam ason tiyoh'yat tíytani, 
nogw um hapi put Jesus, yan tühwani; ispi pam ason sinómuy 
gaántipuyamuy anqw ayo-óyaniq'ó. 22. Noqw sóhsoy íi yaniwh- 
ti, yan Tutüygawhgat laváyiyat natoniqat yuáataqa laváytiqat 
ántiniqw oviy'o. Pam ura páñqawu. 23. Me, qanawhvalni’taga 
mana nó'yiwtani, nén tiyóh'yat tiytani, noqw puma put Emanuel, 
yan tuñwáyani. Pam hapi námtókqe Süsögaltutüygawhqa 
itamuma, íi. 24. Páhsat pu Joseph tätayqe, Tutüygawhgat 
hönviayaat put aw hin tutáptaqat ántigé pu nómay nami pitsina. 
25. Niýgé pas pam put súsmohti tiy tiyóh'yat tíytaqw, pu put 
yüyat tuwi'wa. Níýgé pam tiyóh'yat Jesus, yan túňwa. 


3. Noqw haqam Ayo'tuooyqa tiytiwa? 
3. Judeat ép kitsókit Bethlahem, yan mätsiwhgat ép'é. 


Micah 5, 2. Nikañw úm i, Bethlehem Ephratah, namahinpi as 
um Judat anqw qaánewakwhintaqamuy amuhpeniyge tsayniqw. 
Israel sinmuy amumi móňwiniga úñaqw inümini put haki qatsiat 


Ww od Yo. 


hisátňahagag 0, qaso'taqat áňg ô. 


Luke 2, 4. Pu Joseph David kiyat anqw nikáñw put áhpiy- 
viyatuy amúhpiyviyniýgé oviy pam túwat Galileet ép kitsókit 
Nazareth anqw áhiy omiq Judeat ép David kitsókiyat Bethlehem, 
yan mätsiwhgat, aqw'a. 


4. Hin hágam híntagat ép pam tiytiwa? 


4. Pam Bethlehemt ép híytuy pópkotuy kiyamuy ép tiytiwa, 
niýgé okíwhinta pu qakáptsitiwa. 

Luke 2, 7. Noqw pam súsmohti tiy tiyoh'yat tíytaqé 
múhpiwúwat akw mokáhtat pu haqaqw hiytu pópkot nônôsaň- 
wuniqw, páñgé put tavi. Kivé qaháqam amúňém qénitniqw 
oviy 0. 


5. Nogw haqam pam wünwa? 


5. Nazaretht ép'é. 


Luke 4, 16. Pu pam haqam wúňwgéy ép pitu, it Nazaretht 
ép'é. Pu paypi pam pantinwuniygé nasünwintalöhvagat ép tsót- 
svalkimi paki, nit pu túnwantanigé wunúptu. 


Jesust Kuyit akw  Tuvóylaatniqw pu himu Tumálaata 


1. Noqw Jesus Süsögaltutüygawhgat Tiatniygat, hisat nan- 
ápta? | 

1. Pam sunat pakwt síykaitaqat váhsaúwni magwhagam 
John put kuyit akw tuvóylata, nogw oñaqw tóna nanáptiwhq 
páňgawu: I’ hapi pas aw-iünanwa Itii, it nu ép pas háhlayi. 


Matt. 3, 17. Nogw mé, ofiaqw töna pängawu: I’ hapi pas aw- 
iúnańwa Itii, it nu ép pas háhlayi. 


2. Nogw Tutüyqawhqa Jesus Ayo’tüooyganiygey, hiyta akw 
namatagta? | 


2. Pay tutúgaypiy akw'a, pu piw kätataypit tumálay akw'a. 

Mark 1, 22. Noqw puma put tutüqaypiyat ép natsawinaya, 
pi pam tutúvenlalwaqamuy qa amún nit pas ôgálat yántaqat pan 
pumuy tutüqaynaqw oviy'o. 


John 11, 47. Páhsat pu Süsögaltutüuygawhgat áwwat mömn- 
wit Pharisee sinmuy amúmum wuwán-a'yatuy tsoválayaqé páñ- 
qaqwa: Ya itam híntsatska? Pii’ sino hiyta niytiwtagat tuáwi- 


 yufiqat tumálaita. 


3. Nogw hiyta pas núhtumi yuáata? 


3. Pay tunátyay aňgw nánamtokyat lomátuawit túptsiw- 
yanigata. 


Mark 1, 15. Niýgé pängawlawu: Pay tuwánit aw pas pitu, 
noqw Súsôgaltutúuygawhgat mönwtunatyaat háykawta. Uma 
umúhtunatayay añqw nánamtókyat lomátuawit túptsiwyani. 


4. Noqw hiýta katataypit Tutüyqawhqa tumálta ? 


4. Pam tutümatsiptuy posiyamuy talawnata, qayáktaqamuy 
nánkwusana, hölölötakanw átpikagé pekewmagat tütuyyaya- 
qamuy kwänw’ewakwta, nanáqsóvimuy náqvuyamuy hötähta, 
gayuáatotagamuy yuáaykina, pam so pumuy ahoy tataynata, pu 
pay pas niytiwtagat katataypit tumálta. 


Luke 7, 19-23. Pu John lóqmuy put awnánatuwnaqamuy 
wanwayt pumuy Jesust aw ayáta panqawkanwo: Ya úm hak 
pítuniga, sen itam súkwat hakiy núhtayyuúwni? 20. Noqw 
taqat put aw pítuhgé awpängawu: John, kuyit akw tuvóyla- 
lawhqa itámuy ümi ayata, pähgawkanwo: Ya tm hak pítuniga, 
sén itam súkwat hakiy núhtayyuñwni? 21. Noqw súhpahsat pam 
kaysiwhgamuy tüyayamuy añqw galáptsinata, pu hihiýta akw 
nätuhoiyungat angö, pu núkpanhihikwsit añqó, pu pam kaysiwh- 
qamuy tutúmatsiptuy posiyamuy talawnata. 22. Nogw Jesus 
hu'waqé pumuy amumi páñqawu: Yupavé, nén uma hiýta awyó- 
rikkañw pu navótqéy Johnt äawnani; Imuy tutúmatsiptuy tätay- 
yaqata, pu tutúhaptuy nänkwusagata, hölölötakanw átpikage 
pekewmagat tütuyayaqamuy kwáüw-ewaytotiqata, nanáqsóvim 

nanáptaqata, sopum tatayyaqata, pu ookiwyaqamuy amumi 
lomátuawi yuáatiwhqata. 23. Pu naphaqawa inütsviy qaitsívu- 
tiqa pas ántsa háhlaypit épniyqata. 


Ayo'tüoóyqa Kanavot pu Moki 


1. Noqw Tutüyqawhqa Jesus hiyta itämunem nühtunk 
hínti ? 


1. Pam tutüvenyukit hin yuáataqat an itáhqaántipuy ép 
moki. 

I Cor. 15, 3. Pi nu hiýta pas súspavanniýgat pán piw put 
kwüsuhqéy umumi mätavi, hin Christ tutüvenyukit hin yuáata- 
qat an itáhqaátipuy, ép mókqata. 


2. Noqw Tutüyqawhqat mokíwuat hímupasniypé, pámi? 


2. Pam hapi sópkawatuy sinmuy qaántipuyamuy ép ta- 
víwhpu, put akw pam imuy süpwatotiqamuy sütsép pas pasiw- 
yunwnigat pasiwna. 

Heb. 10, 14. Pi sükw tavíwhgat akw pam imuy súpwatoti- 
qamuy sútsép pas pasiwyunwnigat pán yuku. 


3. Noqw hisat put kanavotpiat awpítu ? 


3. Ep míhiqw, ura Judas put núhtumi lalayqat ép'é. Ayam 
úvit Gethsemanet ép put taytoynaqaat pas gaháhlayti, pas mó- 
mokgat páni. 


Matt. 26, 36-38. Páhsat pu Jesus pumuy amumum hagam 
Gethsemane, yan mätsiwhgat, awi, nit pu awnánatuwnayaga- 
muy amumi pähgawu: Hak uma yép yésni, noqw nu ayo'nén 
ép nawaknani. 37. Pu pam Petert nit pu Sebedeet lóqmuy ti- 
yótimuyatuy tsámkañw páňsoo, nit páhsat pu qaháhlayti, pu 
pas tsáhkwi. 38. Páhsat pu pam pumuy amumi páñqawu: 
Itáytoynaqa pas qaháhlayti, mómokqat páni. Hak uma yép- 
yani, nén inúmum tunátyawyuñwni. 


4. Hínoqw pam pas pánhaqam kanavota ? 


4. Pay Napnatsviyqatuhqa sóhsokmuy itámuy ran qon 
puy put aw páňalag 0. 


Is. 53, 6-7. Itam sóhsoyam kanélmuy amun nàpsuhaqamiya, 
itam nánap itáhtunatyayniwhtoti, noqw Napnatsviygatuhga 
sóhsokmuy itámuy itáhqaántipuy put awpáñala. 7. Pam okíw- 
saniwa, pu hamán-ewakwhintsaniwa, pam qahingawu, mana 

niniwnigé wíkvaniwhgat an pam wíkvaniwa, pu kanélot arilan- 
totaqamuy amútpik pam qahingalawnwuniqw, pan pam qahíñ- 
qawu. 


5. Nogw put taytoynaqaat kanavotqw, put átsva pam hín- 
tagat awpitu? 
j 9. Pam nuiwhqw pu Pontius Pilate, ga Jewsino hakiy hínyu- 
künahwuga, put qahíýtatat pu mokíwuy aw put tüvanigat aw 
pam nānakwhana. 


6. Ya Ayo'tüoóyqa hín moki? 

_ 6. Pam kitsókit Jerusalemt áiyp nahóyléhtsit aw muíwa, 
lóqmuy sinómahkatuy amúhtsavéé. 

John 19, 17-18. Pu pam nahóyléhtsiy váwkaúw hagámi qé- 
nívo Qötöt-Qeniat, yan mätsiwhgat, awi. Pam Hebrewlavayit 
an Golgatha, yan mätsiwa. 18. Pép puma put nahóyléhtsit aw 
. muáya, hakímuy lóqmuy énaña, nánikaqéé, noqw Jesus pumuy 
amúhtsavée. 


1. Ya hínoqw Ayo'tüoóyqa pas nahöylehtsit ép moki ? 
7. Pam pänte’ sóonniwhgat tutávot qalólmat aw tuviwhpu- 


yat añqw itámuy ahoy túinigéé. Pi pan péita: Kótsqóqnit ép 
hayiwtaqa qalólmat aw tüviwta. 


Gal. 3, 13. Christ itámuy sóonniwhqat tutávot qalólmat aw 
tuviwhpuyat añqw ahóytui, itámuňém galólmat awtüviwhpuniwh- 
tigéé, pi pan péita: Kótsqóqnit ep hayiwtaga galólmat awtüviwta. 


8. Nogw Tutüyqawhqa Jesus piw tuamiwa? 
8. Owi, owat ép puhútuamgôlôt ép put taviya. 


Matt, 27, 60. Nit pu nap puhütuamgölöy, put pam owat ép 
qólótaqéy, ép put tavi, nit pam tüamit hótsíwayat aqw wukóo- 
wat mümat, pu áhpiy'o. 


Christ ahoy Tatayt pu Omi Wüvi. 


1. Noqw pam tüamit ép hurühti? 

1. Qae, pam tutüvenyukit hin yuáataqat ántiqé payístalqat 
ép ahoy tatayi. 

Luke 24, 34. Páñqawlawu: Pas kurs ántsa Tutüyqawhqa 
ahoy tataygé Simont aw mataati. 


I Cor. 15, 3-4. Pi nu hiyta pas súspavanniýgat pan piw put 

kwúsuhgéy, umúmi mätavi, hin Christ tutúvenyukit hin yuáata- 
qat an itáhgaántipuy ép mokqata. 4. Pu pam tutúvenyukit hin 
yuáatagat an tüamiwhqata, pu payístalqat ep ahoy tatayqata. 


Ps. 16, 10. Pi um soon itátoynaqay máskivég mätapni, piw 
um soon uhqahováriwpuy sákwvawhtiniqw nákwhani. 


2. Pam ahoy tàtayqw, pam pántaga hiýta itamuy pas qa- 
öwläawna? 

2. Itam put unwäyat akw súantsaniwyagata, pi pam itamuy 
lásyagat ép awmataviwkañw pu itamuy súantsanniwyanigat 
oviy ahoy tàtayniwa. 


Rom. 4, 25. Itamuy lásyaqat ép awmataviwkanw pu itamuy 
súantsanniwyanigat oviy ahoy tätayniwhgata. 


3. Ya Tutüyqawhqa Jesus ahoy tätayqe, hagámi hin hi- 
níwhti? 

3. Pam lópsunatsikis tàlat ań yép tüwaqatsit ép qatu, niýgé 
táykañw qasüs awnánatuwnayaqamuy amumi namahtaqnage 
Süsögaltutüygawhqat mónwtunatyayat pumuy äwinta. 


Acts 1, 3. Pam kanavot pu put átsva taykanw níytiwtaqat 
pas qaówíhintaqat akw amumi namahtaqna, lópsunatsikis tälat 
an puma put awyórstotaqw, pam Súsôgaltutuygawhgat móňwtu- 
natyayat hin híntaqat pumuy awinta. 


4. Noqw lópsunatsikis talat so’hwaveq hin hiniwhti? 


4. Pay pam put awnánatuwnayaqamuy Bethanyt aw páh- 
savo tsamt, panqw pu omi wüvi. 


Acts 1, 9-11. Noqw pam iit laváytiqw pumuy awtayunqw, 
pam omi wikiwa, noqw omaw put wíkqé pumuy amütpik put 
túpka. 10. Noqw pam omi wútoqw puma aňk pas tayufiqw, 
löyim taqat gôtsat vúwsi kanw amúglap wunu. 11. Niýgé puma 
pangawu: Uma Galileet añqw táhtagtu, ya hínoqw uma omiq 
taykahkañw hoñi? Pay i’ Jesus umúñaqw omi wikiwhqat uma 
awtayunqw, hin omi wúpaé, an piw pítuni. 

Luke 24, 50-51. Pu pam pumuy Bethanyt aw páhsavo tsamt 
pu mavuyaltit pumuy ôgálanta. 51. Nogw nato pam pumuy 
öqalankanw pumuy matapt omi wikiwa. 


5. Tutüyqawhqa Jesus omi wúpgé, hiýta itámuňém tiwa? 

5. Gasotagat ahóytuit'a. 

Heb. 9, 12. Piw qa tsitsívatomuy, pu qa wawákashoymuy 
unwayamuy akw nit, pas nap ufiway akw pam sus gahováriwta- 


qat qënit aw paki, itamuném ahóytuit qaso'taqat túwahgéé. 

Tutuygawligat payipwat Tumálaata. 


1. Tutuygawhga Jesus itámuy ahóytuiwyaniqat yúkuqw, 
hínwat itam put tuwäiyunwni? 


1. Pam nàtoniqat yuáataganiýgat páni, pu Süsögaltutüy- 
qawhqat áwwat súsmóňwiniýgata, nikáñw pu möhwiniygata. 


2. Pam nätonigat yuáataqaniqw, himu put tumálaata ? 


2. Pam hin ayo’nöhakiwnigat tütutuwna, pu näto hintanigat 
añwu pay yuáayku, nit pu kätataypit hintsakpiy akw put pänta- 
qat ógála. Pi P yantaqa nätonigat yuáataqat tumálaatmanta- 
nigat Sásóqaltutüyqawhqa Israelsinmuy amumi tutáptag 0. 


Deu. 18, 15. Napnatsviygatuhga Umühsusögaltutüygawhga 
natonigat yuáatagat umúňém umúňagw aníwnani, umúhtupko- 
muy amúhpiy inüntaqata, put uma aw tuqayvastotani. 


Matt. 5, 18-19. Pi pas ántsa nu umumi páfiqawni: Ovégat- 
. sitniqw pu tüwagatsit súlawhtinigat awpáhsavo suka tsóhkokpu- 
niqw pu súshiysay pas soon tutávot añqw súlawhtini, pas sóh- 
sok ántiniqat aw páhsavoo. 19. Pánigw oviy näphagawa sús- 
hiysakw it tutávot qaántit sinmuy pan tutúwnaga, ovéqatsit 
anqw mönwtunatyat ép susqahimu-tunwantiwni, nikanw nap- 
hagawa antsakmakanw put tütutuqaynaqa, ovéqatsit anqw móñ- 
wtunatyat ép pávanniýgat pan tühwantiwni. 


Matt. 20, 18-19. Më, itam Jerusalemt aqwya, noqw sinot Tiat 
Süsoqaltutüuyqawhqat aw súsmomňwituy nikáñw pu tutüvenlal- 
waqamuy amumi lalayiwni, noqw puma put mokíwuy aw tüva- 
yani. 19. Noqw puma put aw tutütsiwyaniqat oviy put qajew- 
sinmuy amumi noáyani, pu wuváhtotaniqata, pu put nahóyléh- 
tsit ép háhyaniqata, noqw payístalqat ép pam ahoy tatayni. 


3. Ya Ayo’tüoöyga Süsögaltutüygawhgat aw Süsmonwiniy- 
qéy pánwat hiyta hínti ? 

3. Pam Süsögaltutüygawhgat aw Süsmofwiniyqé nap náta- 
vi; pam sinómuy amúňém laváyi'ma, pu napsinomuy ôgálanma. 

Eph. 5, 2. Christ itámumi unanwaitagé öviy Süsögaltutüy- 
qawhqat aw kuwáhtipu nikáñw pu nätaviwhga, kwanwähova- 
kuytinigat oviy pam nikanw itámuňém nàtavi, noqw pan uma 
nanami unanwaikahkanw kwilálatotani. 

Heb. 9, 26. Pi as kurs pántaqw, pas ka gátsit símokqat añ- 
qaqw piép kanavotáwu, nikanw pu" tüwaqatsit söhtiwmagat ép 
pam nàtavé, put akw qaántiput hagami híntsanniqéy oviy sús 
matagti. 

Eph. 1, 3. Nam Itähtutüygawhgay Jesus Christ Süsögaltu- 
tuygawhgaat nikanw pu Naat Christ ép sohsok qataymataqpuva 

háhlaypit ôvaniýgat akw itámuy tayawnaga, lomálaváytiwaa. 
(Luke 24, 50 above.) 


4. Pam móňwinigw, pánwat himu put tumálaata ? 


4. Pam sinmuy amumi tutaptimakanw amúňém pôtskwa- 
ni ma, pam sinómuy amumi túygawita, pam sohsokmuy túw- 
qamuy fiáipwanma, pam put aw túptsiwnť yvungamuy tuwalakañw 
híntsakpiyamuy ép hiýta akw tayáwinma. 


I Cor. 15, 25. Pi pam pay pas sóhsokmuy tuwgamuy kúhkuy 
átpikaqe tanatanigqéy páhsavo soon qa mönwiwtani. 

John 13, 34. Pühut nu umuni tutápta, Uma nànami unáñ- 
waiyunwni, hin nu umúmi unáñwaitaqw, pan uma piw nänami 
unanwaiyunwni. 

Matt. 25, 34. Pahsat pu Monwi pútvagéwatyagamuy amumi 
qanqawni: Péwyaa, uma Inay añqw pas háhlaywagamu, nén it 
tüwaqatsit símokgat angaqw umúňém monwtunatyat na'sas- 
iwtaqat uma makíwyani. 


5. Híntaqat mónwtunatyat Christ himüita? 


5. Pam tüwagatsit ép matagpuva mönwtunatyat nato fás. 
taa, nikanw pam put aw pas ántsa tüptsiwni’yungamuy amúp- 
qólpa okwalnit akw qataymataqniyqat pu pay möhwtunatyaita; 
pu piw pam ovéqatsit ép mónwtunatyat lolmat talawnwaitaqat 
himúita, páñso nato pam hisat put awtüptsiwni’yungamuy soh- 
sokmuy tsámni. 


John 18, 36. Jesus hu'waqé paúgawu: Imónwtunatya ga it 
tüwagatsit tunátyayat áhpiy'o, pi as imónwtunatya it tuwaqat- 
sit tunátyayat áhpiyniqw soon as inúmumyagam garohómtotini, 
noqw nu Jewsinmuy amumi qa noíwni, noqw pi imónwtunatya qa 
it áhpiy'o. 

II Tim. 4, 18. Pu Tutüyqawhqa sóhsok qalolmat tumálat 
anqw nuy ayo'tavini, pu ovéqatsit ep mónwtunatyay aw nuy 
ayótavi'mani. Pam sutsépsa káptsitiwni. Pay oviy ókiw pas 
ántani. 


Micah 4, 3. Pu pam kaysiwhqamuy amúñem hiyta ép hin 
yükumantani, pu pam yayaq hihiytuy sinmuy ö’galtuy, suwípóoy- 
ni, noqw puma sípwuvahpiy qóríypitotani, pu lánsay tsagánpi- 
totani, papu hiytuwat sinom ayo hiytuywatuy sinmuy amumi 
tunípiy akw qa mäiyunwni, piw papu puma soon nàqóyiwuy tu- 
wi vayani. 


Zech. 14, 9. Pu ason Napnatsviqatuhqa sóhsovik tüwaqatsit 
aw mófwini, ason ép pu Napnatsviygatuhga pas sükni, pu put 
tünwniat pas sükani. 

. Qahováriwtaqa-Hikwsi péw Taviwa pu put Tumálaata. 


1. Tutüyqawhqa Jesus wüpqw, Süsögaltutüygawhqa túp- 
tsiwni'yufiqamuy amumi híyta tavi? 


1. Pam laváyiy ántiqé Qahováriwtaqat-Hikwsit pumuy mága. 


John 14, 16. Pu nu Inay aw nàwaknani, noqw pam umümi 
súkwat u’nanwtavi’tagat umuy maqani, noqw pam sútsép umü- 
mum yántani. 


Rom. 8, 15-16. Pi uma qa tuwíkwuwnť yufwniqéy papu ma- 
kíwya, oviy soon tsawiniwyunwni, pi uma timatwüwni’yunwni- 
géy makíwya, yániqw oviy itam aw tsáhtsa'lalwa: Aba, Itánaa. 
16. Pi Qahováriwtaqa-Hikwsi nap itáhhikwsiy ámum itam Sús- 
ögaltutüygawhgat tímatniýgat, tuáwi'ta. 


2. Noqw hísat i’ yaniwhti? 


2. Pay hisat pam áhoy tatayqw, áhpiy lópsunat pakwt síy- 
kaitasikis tálqat (Pentecost) ép'é. 


Acts 2, 1-4. Pu talófinit Pentecost aw pas pituqw puma sóh- 
soyam súnunahwaikahkañw hagam súp yese. 2. Nogw nato 
pumuy yányuñqw, páhsat pay wuköhukanwuy söykitagat an 
sôykimaga ofiaqw pitu, niýgé pumuy haqam kivé tanäwtagat ép 
pas óhgo. 3. Noqw pép pumuy amumi natáqlelñi qóhit anyunga 
mataqtoti, nit pu pam pumuy amúhpa kwápti. 4. Noqw puma 
sóhsoyam Qahováriwtaqat-Hikwsit akw áhsalyagé, páhsat pu 
hihiytuy laváyiyamuy añ yuáaykuya, hin Hikwsi pumuy laváy- 
huytaqw, pán'i. 


9. Noqw Qahovariwtaqa-Hikwsi pas tuaw-a'yatuysa amumi 
tavíwa ? 


3. Qae, Peter panqawu: Pi pam awíni umúñemi, pu umúh- 
timuyu. Süsóqaltutüyqawhqa Gahováriwtagat-Hikwsit put aw 
pút oviy tüvintotagamuy soon qa maqani. 

Acts 2,39. Piawíni umúňém nikáñw pu umúhtimuy amúné- 
mi, pu sóhsokmuy háq-ursvaqéyaqamuyu, pas híysa'niyqamuy 
Napnatsviyqatuhqa Itähsusögaltutüygawhqa nat wänwayniga- 
muy amúňémi. 

(Contrast Luke 11, 13.) Noqw kurs uma qalololmat nikáñw 
umühtimuy lolmat kuwahtiput hüytotaniqéy tuwi’yunqw, tis 
put épniýgé hóyokiwtaqat ovéqatsit ép Umúna, put awtuvinto- 
tagamuy Qahováriwtaqat-Hikwsit mágani. 


4. Noqw tüptsiwni’yungamuy amüpgölpe Qahováriwtaqa- 
Hikwsi hiyta tumálaita ? 

4. Pam Jesust tuáwi'ta, pam tüptsiwni’yungamuy amumi 
u'nafiwtavi'ma, pam pumuy pas súpwatima, pam pumuy pas sóh- 
sok ántsaniýgat an tsami ma, pu Qahováriwtaqat-Hikwsit akw 
Süsögaltutüygawhgat awunänwaat túptsiwnť yungamuy añ 
wéhékiwta. 


John 15, 26. Nikaňw ason u'nafitavi'taqa pité pam nuy tuá- 
wi'tani, put hapi nu [nay anqw umúmi távini, it hikwsit pas án- 
tsaniýgat hínmaqat, [nay añqw yámakiwtagata. 


John 16, 14. Pam ason nuy lólmat añ máhtaknani, pi pam 
ason ihimuy anqw ómáhtat, put umuy äawnani. 

I Cor. 6, 11. Noqw pan uma hagáwat ura hinyunwa, nikanw 
Tutüygawhqat Jesust nátúwaniyat nikanw Itähsusögaltutüy- 
gawhgay Híkwsiyat an uma pahomiwya, pu súpwatiwya, pu 
súantsaniwya. 

Rom. 5, 5. Pu ñóyi haki qa hamantoynanwu, pi Súsôgaltu- 
tüyqawhqat aáqw awunänwa itähunanwpa garurúmweéhég 0, it 
Gahováriwtagat-Hikwsit itámumi tavíwhgat akw'a. 


5. Nogw Qahováriwtaqa-Hikwsi tuáw-a'yatuy hiyta tumálat 
aw pas pávan ôgálmaga ? 


5. Pay puma sóhsokmuy hiytuy sinmuy amumi lomátuawit 
yuáatotaniqat aw Qahováriwtaqa-Hikwsi pumuy ôgálmaga, nit 
pu puma katataypit akw put ôgálanwisnigat awi. (Acts 2, 4 
above.) 


6. Noqw ya Israelsinom as pas wänwayniwyani? 


6. Qae, Jewsinmuy amumi Súsôgaltutuygawhgat laváyiat as 
móhti laváytiwni, nīkańw ason amünk pu hihiýtuy sinmuy amú- 
mini. 

Acts 13, 46. Páhsat pu Paul Barnabast amum pas gatúhtus- 
kañw pängawu: Pas as soon qa umumi móhti Súsóqaltutuyqawh- 
qat laváyiat yuáatiwni; noqw pi uma put náhpiy tüvayakanw pu 
uma gátsit gaso“tagat qahiykaiyungey namíwüwayaqw, oviy 
mé, itam imuy hiýtuy sinmuy amümiwat-iwwisa. 


7. Noqw sópkawat sinom ayo'nófiakniqat Süsögaltutüygawh- 
qa nàwakna? 

1. Owi, Súsoqaltutuyqawhqa sópkawat sinom ayo’nönakni- 
qat nawkna, pu pas qaátsatniyqat tuwi’vayanigata. 

I Tim. 2, 4. Hak sópkawatuy sinmuy ayo’nöhaknigat nä- 
wakna, pu pas ántsaniýgat tuwi' vayaniqata. 


8. Noqw sóhsoyam sinom ahóytuiwya ? 

8. Owi, Christ sópkawatuy sinmuy amúñém nap nätapge 
pumuy sivíamniwhti. 


I Tim. 2, 6. Pam hapi hak sópkawatuy sivíamniqé nätavi, 
ason pas nap qéniy ép laväytiwnigee. 


Rom. 5, 18. Pi sükw gaántigayat átsviy qalomávasiwnit 
aqwwatniyga sóhsokmuy sinmuy amúmi pitsiwta, noqw Oviy pan 
piw sukw suatiqayat átsviy sóhsokmuy sinmuy yésniniqw amú- 
ñém súantagat agwwat pasiwhti. 


9. Noqw söhsoyam ayo'yamákpit omalalwa? 
9. Qae, pay ga sóhsoyam lomátuawit aw tuqayvahsi’yunwa. 


Rom. 10, 16. Nikanw pi puma gasóhsovam lomátuawit awtu- 
qayvastota. Oviy pi ura Isaeas páñgawu: Napnatsviygatuhga, 
ya hak itáhtuawiy túptsiwa ? : 


II Thess. 1, 8. Süsögaltutüygawhgat gatuwi’yunqamuy, pu 
_ Itáhtutüyqawhqay Jesus Christ lomátuawiyat aw ga tugäyvah- 
si’yungamuy pam amumi üwinwuy akw näoyni. 


Pas Antsa Qapevewni. 


1. Hin hak pas ántsa ayo'yámakn wu? 


1. Jesus Christ itámuy Ayo'ooyqat nikáñw pu put unwayat 
münvaniwhqat qa pevewné', pán'i. 


John 20,31. Nikañw ii yántaqa peniwa: Uma Jesust Christ- 
niýgat, Súsôgaltutúvgawhgat Tiatniygat tütuptsiwaniq'ó. Pu 
uma tütuptsiwé' put näthwaniyat an gatsit himúivayanig 0. 

Matt. 16, 16-17. Pu Simon Peter huwagé pängawu: Um 
hapi Christ, Süsögaltutüygawhgat gátuhgat Tíáta. 17. Pu Je- 
sus hu'waqé put aw páfqawu: Simon, Jonat tíata, um pas án- 
tsa, háhlaypit ép’é, pi qa tóko pu úňwa umi put mataqta, pi Ina 
` Ovegatsitépniýga. 

Rom. 3, 25. Pi Sásóqaltutüyqawhqa naňúť tagé ápyeve hisát- 
gaántsatskiwhgat ga tuwáimagat pánmagé, súantigéy máhtak- 
nanigéy oviy put mómi tavi, unwäyat aw qapevewnit akw núok- 
vofianiqat oviy 0. 


2. Noqw qapevewni ayo’ yamákpit ahsatanwu? 


2. Qae, pam Christ áhsatiyat nenéémtaqw, put akw hak ayo- 
yámaké qaso'taqat gatsi’vanwu. 


John 3,36. Hagáwa Súsoqaltutuyqawhqat Tiyat awtúptsiwh- 
ga qaso'taqat gátsit himúita, pu hagawa Súsôgaltutuygawhgat 

Tiyat aw qatuqáyvastaqa soon gatsit awyórikni, nikanw Súsôgal- 
tutüygawhgat itsivuat put ép hurüiwta. 


3. Noqw himu pas gaátsat qapevewni ? 


3. (Heb. 11, 1.) Noqw qapévewni hapi íi; hiýta nöyit pas 
súsmatagniýgat pán äntsaikanw, pu hihiýta gaáwyorikit pas 
natuptsiwni'taqw, íl. 


4. Noqw pas gaátsat qapevewni hiýta aniwnanwu? 


4. Pay hak pas namamatsé’ nukúsgatsiy ép pas ántsa que 
háhlayté', put anqw ahoy námtôknigata. 


Mark 1, 15. Niyqé pängawlawu: Pay tuwánit aw pas pitu, 
noqw Süsögaltutüygawhgat mónwtunatyaat pew háykawta; Uma 
umúhtunatyay anqw nanamtokyat lomátuawit tütuptsiwani. 


Rom. 7, 24. Isókiw hak nüu, ya sén hak it tokot mókniqat 
añqw nuy ayo'tavini? 


5. Ya tüptsiwhqa unáúnwpég alontinwu? 


5. Owi, pam gaánhinmagéy anqw Christ áwwat namtoknwu, 
táytoynaqayat nópní taqat pu awtunátyawtaqat áw'i. 


I Pet. 2, 25. Pi uma as kanélmuy nàapsühaqamiyaqamuy 
amünyunwa, nikanw pu uma umühtaytoynaqay nópni'taqat pu 
awtunátyawtaqat aw áhoy oki. 


Luke 15, 17-19. Pu pam námi navótqé pafiqawu: Kurshiy- 
saniýgam inay tumál-aymat nôsiwhgat qarürumnayaqw, nu 
tsofiawuy akw yépéhaq mómoki. 18. Hanpi wunüptut inay 
aqw'a, nén put awpáňngawu: Inaa, nu omi gaánti, pu útpipo. 
19. Niýgé papu um nuy tílawnigat nu qahíykaita, um nuy súk- 
wat ayáiwtaqat an yukünani. 


Pas pu piw Tiytiwpuniqw pu Lolma Tumála. 


1. Unáňwa alöntiga, Puhüvasiwnit ép hin túnwantiwa ? 

1. Pu-pas-piw-tíytiwhpu, puhúyukiwhpu, yán'i. 

John 3, 3. Jesus hu'waqé put awpängawu: Pas ántsaa, pas 
äntsa nu imi pangawni; Haqawa qa piw tiytiwe’ soon Süsögaltu- 
tuyqawhqat mónwtunatyayat awyórikni. 


Titus 3, 5. [tam súanhinwiskahkañw hiýta tumáltotagat ga 
put akw nit, pam núokway antigé itamuy ayo'óya, puhútiýtiwuy 
akw itamuy pàhomqéé, pu Qahováriwtaqat-Hikwsit akw pühu- 
taqéé. 

2. Itamuy pas pu piw tiytiwyanigat hák itämupgölpa aániwna ? 


2. Pay Súsôgaltutuygawhga hakiy awtugáyvastaqw, pu pam 
pas nap laváyiy nikáñw pu Hikwsiy akw hakiy ápqólpé put 
aniwnanwu. 


I Pet. 1,3. Nam Itáhtutüyqawhqay Jesus Christ Súsôgaltu- 
tuyqawhqaat nikáñw pu Naat núokway qarürumqatniyqé, Jesus 
Christ mokiwuy anqw tatayqayat akw itamuy taytaqat ñóyit aw 
piw tiytaga, tayáwinlavaytiwaa! 

James 1, 18. Pas nap tunátyawtat pam itamuy pas qaátsat 
laváyit akw aníwna, itam put hihiyta yukiyat añqw hiytu sús- 
mohti aníwhtotiqamyaniq'ó. 

John 3,5. Jesus páñqawu: Pas ántsaa, pas antsa nu umümi 
páñqawni; hagáwa kúyit nikanw pu piw Hikwsit qa akw tiytiwh- 
qa pas soon Süsögaltutüygawhgat mónwtunatyayat awpákini. 


3. Noqw pas qahaqawa Christiansino qa piw tiytiwa? 
3. Owi, ispi qa piw tíytiwhqa soon Süsögaltutüygawhgat 
mönwtunatyayat awyóriknig 0. (John 3, 3 and 5. above.) 


4. Noqw puhútiýtiwpu súangatsit aniwnanwu? 


4. Owi, hagawa Süsögaltutüygawhgat anqw tíytiwhqa qaán- 
tiput qahíntsakmañwu. 


I John 3, 9. Hagáwa Süsögaltutüygawhgat añqw tíytiwhqa 
gaántiput qa hintsakmanwu, pi put sonaat put ápqólpé hurúiw- 
tanwuniq’6, pu pam kurshin gaántiput hintsaknwu, ispi pam Sús- 
ögaltutüygawhgat añqw tiýtiwúwuniýgéé. 


5. Ya itam soon nap itáhóqalay akw qaántiput awnáñwui- 
kahkañw hiyta lólmat híntsatskani ? 

b. Sóonniq'ó, pi Christ páñqawu: Uma ga inútsviyé” kurs- 
hin uma monwvasyani. 


John 15, 5. Nu hapi ováuyi, noqw uma hapi áhpiy hohtakiw- 
yufiqamu, hak inúhpé hurüiwtaqw pu nu put ápqólpéniqw; pam 
a'nó himtivanwu; Pi uma qa inútsviyé” kurshín monwvasyani. 


6. Noqw pas Christ nikähw pu put okwalniyatsa átsviy súan- 
gatsi pasíwta ? 


6. Owi, ispi Christ Süsögaltutüygawhgat añqw itámuñem 
sáanwüwniniwhtiq'ó, pu süantaqaniwhtiq'ó, pu süpwaiwta- 
qaniwhtiq'ó, pu ahöytuiniwhtig’ö. 

I Cor. 1,30. Nikanw uma put áhpiy Christ Jesust anya, pam 
Susögaltutüygawhgat añqw itamumi súanwuwni yukíwa, pu 
súantaga, pu súpwaiwtaga, pu ahóytui. 

7. Noqw súantsaniwhpi hímuu ? 


7. Pam hapi Christ súantagaat gaánhinmaga qa pevewnaqw, 
put éném pam súantsakpit án hárukiwúwuga. 


Rom. 4, 5. Nikanw it hakiy qa tumálaitat Süsögaltutüygawh- 
qat gahiytaiyungamuy súantsahtsangat awtüptsiwhqat hapi qa- 
pevewniat súantagat pán póhtoylaniwüwu. 


II Cor. 5, 21. Pi pam Pút, qaántiput qatuwi'taqat, itámuñém 
gaántiput yüku, itam put ép Süsögaltutüygawhgat súantagaat- 
niwhtotinig 0. 


8. Noqw gaánhinmaga pas okwalnitsa akw súantsaniwúwu? 


8. Owi, itam qa itáhahsatiy akw súantsaniwyat; put okwal- 
niyat akwya; ispi Christ Jesus itámuy ahóytuiq'o. 


Rom. 3, 24. Christ Jesus ép ahóytuit añ itam súantsaniwya, 
okwalniyat áhpiy qasísviyat'a. 


9. Noqw súantsaniwyuki hín itamuy móňwvasna? 


9. Itam put átsviy Süsögaltutüygawhgat amum kwákw- 
haiwyunwa, pu itam put tímatiwta, pu itam qaántiput aanvaiyun- 
qéy anqw qénívéya, pu itam put akw süpwaiwyunwa. 


Rom. 5, 1. Yániqw hapi qapevewnit akw súantasniwyaqé 
oviy itam Süsögaltutüygawhgat amum kwakwhaiwyunwa, Itáh- 
tutüyqawhqay Jesus Christ afi'a. 


Rom. 8, 16. Pi Qahováriwtaqa-Hikwsi nap itähhikwsiy 
amum itámuy Súsôgaltutuygawhgat tímatniýgat, tuáwi'ta. 


John 8, 86. Nogw oviy kurs Tiat umuy génívo óyaqw, uma 
pas ántsa qéníveyani. 


10. Ya súpwatapi, hímuniyqé súpwatapi ? 


10. Pay hapi qaántiput tutüyqawiyat añqw ayo'taviwkañw, 
pu hiýta lolmat híntsakmagéy ganáň-eknimagw, i hapi súpwa- 
tapi. | 


Rom. 6, 22. Nikanw pu uma qaántiput añqw mataviwyat 
Süsogaltutüyqawhqat tüwikmatniwhtotiqé, uma súpwatapit aw 
aániwnaya, noqw sö’nwaat qaso'taqa gatsi. 


11. Noqw Christian pas soon qa súpwaiwtamantani ? 


11. Owi (I Pet. 1, 15-16.) Nikañw pam umuy wánwayqa 
qahováriwtaqw oviy uma sóhsok hiýta híntsatskagéy añ süp- 
waiwyunwni. 16. Pi pan ura péitaq'ó: Uma süpwaiwyunwni, 
pi nu gahováriwtag 0. 

12. Noqw itamuy súpwaiwyuñwniqat hak itámupgôlpa 
aániwna ? 

12. Itam Itáhsusóqaltutüyqawhqay Hikwsiyat akw Tutúy- 
qawhqat Jesust näthwaniyat añ súpwatoti pu súantsaniwya. 

I Cor. 6, 11. Noqw pan uma haqawat ura hinyunwa, nikanw 
Tutuyqawhqat Jesust nathwaniyat nikanw pu Itähsusögaltutüy- 
gawhgay Hikwsiyat añ uma pähomiwya, pu súpwatiwya, pu 
súantsaniwya. 


Sütsvowánwayniwyaqamniqw Pú Amuñém Pôtskwani. 


(a) Pas ántsa Tüptsiwni’yungamu. 


1. Tüptsiwni’yungam sumiyankahkahw hin tunwni’yunwa? 


1. Süsögaltutüygawhgqat aw  sútsvowaúwayniwyaqamu, 
yan’i. 

I Cor. 1, 2. Corintht ép Süsóqaltutüyqawhqat aw sútsvowañ- 
wayniwyaqamuy Christ Jesust ép súpwatotigamuy, sóhsokmuy 
hähaqe Jesus Christ Itáhtutüyqawhqay nätnwaniyat awtüvin- 
tiwisgamuy amumum supwaiwyunwttnwni’yungamuy amumii; 
pam pumuy Tutüyqawhqaamu, pu Itähtutüygawhga. 


2. Christ sútsvowahwayniwyaqamuy sinómuy hínwat tu- 
wáita ? 

2. Pas nap tokóitaqéy páni. Sútsvowaúwayniwyagam hapi 
put tokóata, noqw pam tókot ۰ق‎ 


Col. 1, 18. Pu pam hapi tokot, imuy sütsvowafiwayniwyaqa- 
muy qótóata; pam hapi yáyni, so'pumuy amúñaqw móhti tíy- 
tiwhga, sóhsok hiýta añ pam mohpéqnigeéé. 

3. Ya sútsvowahwayniwyaqéy paňgagwagam pas sóhsoyam 
Christ tokóyat pas ántsa awwiwyunwa? 


3. Qae, pay pas Christ qapevewnayaqéy akw Süsögaltutüy- 
qawhqat tímatniwhtotigamsa pas gaátsat put angwvimatu. 


Gal. 3, 26. Pi uma sóhsoyam Süsögaltutüygawhgat tímatu, 
Christ Jesus qapevewnayaqéy 8۰ 

4. Noqw sútsvowañwayniwyaqamuy amúhpe haqáwat tutú- 
qaynayaniqamyani, pu pumuy tumálaiyuñwniqamyani? 


4. Owi, tutúqnayaniqam qaónaiwwiskahkañw Süsögaltutüy- 

qawhqat laváyiyat yuáatotani, pu tüókwhanwisni, nikanw súts- 
vowanwayniwyagam tügaykahkanw laváyit ánwisni. 


II Tim. 4, 2. Um laváyit yuáatani, um súahsatniýgat añ ga 
qéiwmani, piw Aashágamniýgat añ'a; qaántipuyamuy añ sóon- 
tsahtsantimani, u'nanmewánmani, óqálanmani, sóhsok wühkoma- - 
qáptsit pu tutüqaypit akw'a. 


Heb. 13, 17. Uma umumi tunatyawyunqamuy amumi túgay- 
yunwni, nén amumi nanakwhani’yunwni, tag puma umühtaytoy- 
naqay awtunátyawwisa, hisat put pántaqat yuáaykuyanigéy 
páni: Noqw puma háhlaykahkañw qa ékikahkanw pántotini, tag 
uma put akw ga mófiwvasyani. 


(b) Kuyit Akw Tuvóyla 


1. Ya Tutúygawhga Jesus küyit-akw-tuvóylat, hin tutápta ? 


1. Pam put awnánatuwnayaqamuy amumi páñqawu: (Matt. 
28, 18-20) Nogw Jesus pítuhgé pumuy amumi páñqawu: Sóhsoy 
ógála ovéqatsit ép nikáňw pu tüwaqatsit épniýga inumi noíwa. 
19. Pániqw oviy uma nánkwusani, nén sóhsokmuy híytuy sinmuy 
tutúgaynayani, kúyit akw pumuy tuvóylatiwisni, Nayat pu Tiyat 
nikanw pu Qahováriwtaqat-Hikwsit nátúwaniyat awi. 20. Sóh- 
sok hiyta nu umumi tutáptaqat ánwisniqat uma pumuy tutúgay- 
nayani; noqw mé, nu sutsépsa umumuma, qatsit so'hwamiqw- 
haqámi páhsavoo. Okiw ántani. 


2. Nogw pas küyit akw tuvóylatiwhgasa ayo'yámakiwtani ? 


2. Paypi Christ ura páñgawu: Tüptsiwkanw pu küyit akw 
tuvóylatiwhqa ayo’yamakiwtamantani. 


Mark 16, 15-16. Pu pam pumuy amumi páñqawu: Uma sóh- 
sovik tüwaqatsit añ nankwusé’ sóhsokmuy amumi lomátuawit 
yuáatotani. 16. Hagáwa túptsiwht, pu küyit akw tuvóylatiwhqa 
ayo'yámakmantani, nikanw hagáwa qatüptsiwhqa tüviwmantani. 


3. Noqw hákim küyit akw tuvóylatotimantani ? 


3. Sóhsoyam Tutüyqawhqat Jesus Christ awtúptsiwyakah- 
kañw pu put áwwatniwhtotiqamu. 


Acts 2, 38. Páhsat pu Peter amumi pááqawu: Uma umúh- 
tunatyay añqw nánamtókyani, nén uma sóhsoyam Jesust nát- 
nwaniyat aw küyit akw tuvóylatotini, umúhgaántipuy ayo’höniw- 
niqat oviy'o, nén uma kuwáhtiput, Qahováriwtaqat-Hikwsit kwu- 
súyani. (Mark 16, 16 above.) 

4. Noqw küyit akw tuvóyla híyta apíiwta ? 


4. Pay túptsiwhga Tutüyqawhqat Jesus Christ nikáñw pu 
sutsvowanwayniwyaqamuy amúñaqwviniwhtigat, pam súsmatag- 
puva tuvóylat apíiwta. 


Gal. 3, 26-27. Pi uma söhsoyam Süsögaltutüygawhgat tím- 
atu, Christ Jesus gapevewnayagéy akwa. 27. Pi uma híysaniy- 
qam Christ aw küyit akw tuvóylatotiqam, Christ yüyaha. 


5. Noqw küyit akw tuvóyla híyta tuáwi'ta ? 


5. Itam kuyit akw tuvóylatotiqé Christ mokíwuyat aw 
ámiwyaqata, noqw Christ Nay lolmat talawúwayat akw mokíwuy 
anqw ahoy tatayniwhg, pan itam as pühut gatsit añ kwilálatota- 
nigata. 


Rom. 6, 4-5. Pániqw itam put amum mokíwut aw tüamiwya, 
kuyit akw tuvóylatotiqéy akw'a; Christ Nay talawúwayat akw 
sopumuy amúňagw tàtayniwhq, oviy pán itam soonga pas puhú- 
_qatsit ań wáywisni. 5. Piitam mokíwuyat ép amum namitskil- 
tote’ soon itam ahoytätaygayat ép piw ga amum päntotini. 


(c) Tutuygawhgat Tunösvonaata 


1. Hak hisat Tutüyqawhqat tunósvofiayat yáyna? 


1. Tutüyqawhqa Jesus pas napa, it tökilat ép put ninayani- 
qamuy amumi lalayiwhaéy ép'e. 


Matt. 26, 26-28. Noqw pumuy nonovaqw Jesus pôlávikit 
kwusút pu put lomálavaýti, nit pu yofioytat pu put awnánatuw- 
nayaqamuy hüytat, páñqawu: It ómáhtotat, nónósaa. P hapi 
itóko. 27. Pu pam kuyápkuyit kwusút pu put ép kwákwhatat, 
pu pumuy put mámgakaúw páñqawu: Uma sóhsoyam it anqw 
híkwyani. 28. Pi it hapi iúhway añ puhüvasiwni yukíwta, pam 
kaysiwhqamuy amuném múnvaniwa, gaántiput hôniwnigat 
oviy 0. 


2. Noqw hiyta akw pam put yáyna ? 


2. Pölävikit nikáúw pu piw ovávalat akw'a. 


I Cor. 11, 23-26. Pi nu hiýta Tutüyqawhqat aúqw omáhtaqéy 
piw umúmi no'a. Tutüyqawhqa Jesus tokilat ép núhtumi lala- 
yiwhaéy ép pôlávikit kwusút. 24. Pu pam put ép kwakwhatat pu 
yonoytat páñqawu: It ömähtotat nónósaa, P hapi itóko umúñem 
yóñoytiwa, it akw uma nuy unť wisnigéy oviy yántsakwisni. 25. 
Pam nôst pu pay án piw kuyápkuyit kwusút panqawu: ľ -kuyáp- 

kuyi hapi iúhway añ puhüvasiwni, änsakis uma nuy u'nayaman- 
tanigéy oviy it anqw hikwyamantani. 26. Pi áňsakis uma it 
polavikit nónósat pu it kuyápkuyit anqw híkwyé' uma Tutüy- 
qawhqat mokíwuyat tuawi’yunwmantani, hísat put pítuniqat aw 
páhsavoo. 


3. Noqw hínoqw Tutúygawhgat tunósvofiaat pasiwhti? 


3. Pam Christ kanavotpiyat nikáňw pu put mokíwuyat 
itamuy qasühtokintaniqéé, itam Christ amum süpwaiwyungat 
pam tuäwi’tanigat oviy'o, pu tüptsiwni’yungam süpwaiwyufiqata. 


Luke 22, 19. Pu pam pôlávikit kwusüt put ép kwákwhatat pu 
yofioytat, put pumuy hüylawkanw páňgawu:- P hapi itóko, 
umúňem tavíwa, uma nuy u'ni'yufiwniqéy oviy yántsakwisni. 


I Cor. 10, 16-17. It kuyápkuyit hiytalalwiwhgat itam híytal- 
alwa, ya qa pam Christ ufiwáyat ép itamuy ámum sükaiwyungat 
tuáwita? It pôlávikit itam yôňoylalwa, ya qa pám Christ tokó- 
yat ép itámuy ámum sükaiwyungat tuáwi'ta? 17. Pi itam súh- 
pankahkañw súka pôláviki, súka toko, pi itam sohsoyam put súkw 
pólávikit añqw nonova. (I Cor. 11, 26 above.) 


4. Noqw itam piép Tutüyqawhqat tunösvonayat nónósaman- 
tani ? 


4. Owi, súsmohti Christiansinmuy amün'i. 


Acts 2, 41-42. Páhsat pu puma hahlaykahkanw put laväyiyat 
kwusúyagam kuyit akw tuvóylatoti, noqw put tawat ép paýhp 
somorit páhsahaqam sinom pumuy amumi hóyo. 42. Noqw puma 
qa qéiwwiskahkañw tuäw-ayaiwyungamuy tutügaypiyamuy än- 
hinwisa, pu süpwaiwyufiqéy an’a, pu piw pôlávikit yönoylalwaqey 
añ'a, pu näwakinpit añ'a. 


5. Noqw hákim put pántsakwisni ? 


5. Sóhsoyam kuyit akw tuvóylatotiqamu, qaánhinwisqéy ép 
gaháhlaytotigamu, tüptsiwni’yungamu. (Acts 2, 41-42 above.) 


6. Noqw puma hinkahkanw put pántotimantani ? 

6. Pas namivohti’kahkanwo. 

I Cor. 11, 27-29. Pánigw oviy hagáwa nänaphinkanw Tutüy- 
gawhgat pölävikiyat anqw nôst pu put kuyápkuyiyat anqw 
híkwqa, Tutüygawhgat tokóyat nit pu ufwayat ép qaántiman- 
tani. 28. Nikafiw sino ason námi pas póhtat pu páhsat put pôlá- 
vikit ahqw nósmantani, nit pu put kuyápkuyit aáqw híkwman- 
tani. 29. Pi haqáwa nanaphinkañw nóst pu híkwqa neñem qaán- 
pasiwnit nöshwu pu híkwúwu, ispi pam Tutúygawhgat tokóyat 
qasüan mätsi’tahwuniygee. 

7. Noqw itam Tutüyqawhqat tunósvofiayat akw hiyta 
tuáwi' yunwmantani? 


7. Itam put akw Tutüyqawhqat mokíwuyat tuäwi’yunwman- 
tani, hisat put pítuniqat awpáhsavoo. (I Cor. 11, 26 above.) 


8. Noqw tápqiqw pumuy nónósaqw, Tutüyqawhqa awnána- 
tuwnayaqamuy híntsana? 


8. Pam pumuy kükyamuy pahoma. 


John 13, 14-15. Noqw kurs nu Tutüyqawhqa nikáñw Tutú- 
gaynaga umühkukuy pahomqw, uma tis ás soonga umúhkukuy 
nanahoy pàhomyani. 15. Pi nu umuy hínyaniqat umumi máh- 
takna, hín nu umuy yukünaqw, pan uma hínwisniqata. 


Túptsiwnť taga hin Qatsi’kanw Kwilálatani 


1. Tüptsiwni’taga hin qatsi'kahw naqavo kwilálatani ? 

1. Pam Tutúygawhgat átsviy ahóytuiwhgé süpwaiwkanw pu 
súankañw Süsoqaltutüyqawhqat éňém híntsakni. Pam pántaga 
put aw súanta, pu lólmat tumálay sínmuy amútpik máhtakni'tani. 


Luke 1, 74-75. Yan itam itáhtuwqamuy mayamuy anqw 
ayo'oyíwyé' pu gatsawiniwkahkanw éňém híntsatskaniqat itamuy 
máganigéyu. 75. Put átpip sipwaiwkahkanw pu súankahkañwo, 
híysavohagam yésnigéy páhsavoo. 


Matt. 5, 16. Noqw pan uma sinmuy amútpik umúhtalay 
talni’yunwni, noqw puma lólmat umúhtumalay aw tayunwni, nén 
ovéqatsit ép Umunay tayáwnayani. 


2. Noqw Tutüyqawhqa Jesus piw itámumi tutápta? 


2. Owi, pam páñqawu: (John 13, 34) Pühut nu umumi 
tutápta; Uma nànami unänwaiyunwni, hin nu umumi unáñ- 
waitaqw, pán uma piw nänami unähwaiyunwni. 


3. Noqw itam itähtuwgamuy amumi piw unänwaiyunwni? 


3. Owi, Christ pááqawu: (Matt. 5, 44-45) Nikanw nu umumi 
pánqawni: Uma umúhtuwgamuy amumi unähwaiyunwni, umün- 
kiwakw unáňnwvastotagamuy amúñém uma háhlaypit tunátyal- 
totimantani, umúmi gayänunanwaiyungamuy amumi lolmat hín- 
tsatskani, pu umühunanway tühototaqamuy amúñém uma näna- 
waknamantani, pu umuy okíwsanyaqamuy amúñémi. 45. Nén 
- uma Umúnay ovéqatsit ép qátuhqat timatni; pi pam qalololmatuy 

nikáňw pu lololmatuy amúňém tàway yámaknafiwuniq'ó, pu súan- 
yufiqamuy nikähw pu gasúanyuúngamuy amumi yóknaňnwunig 0. 


4. Noqw hagáwa itamuy tühotaqw, itam híntotimantani? 


4. Itam qa túwatyamantani, nén itámumi galolmat híntotiqw 
itam qa tuwat qalolmat akw tühototamantani, pu qa tuwat amumi 
nuküs yuáaykuyamantani. 


I Pet. 3, 9-10. Qalolmat ép uma qa túwatyamantani, umumi 
tutütsiwyaqw uma qa tüwatyamantani, nikanw qa panyát pumuy 
lomálavaytotimantani, pas ántsa háhlaypit uma kwusüyanigey 
oviy pántaqat aw wáúnwayniwyagéy navöti’yungee. 10. Pi ha- 
qawa gatsit navokawinkanw háhlaytalófwintaniqéy näwaknaga, 
qalolmat aw léñiy ňúitani pu pafifypuyu, noqw puma qahiyta 
unátwit yuáatani. 


5. Noqw pas qaátsat Chtistiansino nákwhanni'kañw-ka- 
navotmantani ? 


5. Owi, pi pan ura péita: (I Pet. 2, 21) Pi pay uma yuk 
wanwayniwya, pi Christ piw itámuñém kanavotgé itámuy hín- 
wisnigat itámumi máhtakna, uma kúkyat ähge’yanigat oviy'o. 


Matt. 10, 22. Pu inäthwaniy ép sóhsoyam umumi gayänunan- 
Walyunwni, nikanw so'hwamiqhaqámi añ küytaqa hapi ayo'yá- 
makni. 


6. Nogw Christ sinómuy kananvotpiyamuy an hin pumuy . 
unáúwayamuy wükoqwtima ? 


6. (Matt. 5, 11-12) Uma háhlaypit épyani, sinom Inútsviy 
umümiq nänaphingaqwag’ö, pu umuy okíwsahsanyag ô, pu sóh- 
sok hiyta qalólmat umuy neveltotoynayag 0. 12. Uma háhlay- 
totini, nén pashínhaqam háhlayani, pi ovéqatsit ép umühahsati 
pas qaówiewniq'ó, pi pay nätonigat yuáatotaqamuy umúpyeve- 
yaqamuy pán puma okíwsasna. 


7. Nogw Christian-sino hagam tútskwat ép gáté pep mómň- 
wituy hín amumi híntamantani ? 


1. (Rom. 13, 1) Sóhsoyam sinom Ö’galat pávanyaqat qa 
átpiktiwisni, pi pas qaháqam ôgála qa Süsógaltutüyqawhqat 
áňng 0. Noqw ó'qala pu'yaqa Süsögaltutüygawhgat átsviy pán- 
yunwa. 


8. Noqw laváyiy tütuptsiwnaniqéy öviy átsva piw nat 
pas ôgálat laváytiniqw, itámuy Ayo'óyahqa put päntagat hin 
laváýti? 

8. Pam páfiqawu: Uma pas pávan ôgálat laváyit akw umüh- 
laváyiy pasíwnayaniqéy qé’ yani. Pay umuy, owi, kitótaqw, pám- 
mantani, pu piw, gaé, kitótaqw, pámmantani; pi hímu laváyi 
imuy amúhpéniýgé hóyokiwtaqa qalólmat áňngwninwuňig 0. 

Matt. 5, 34-37. Nikanw nu umumi páfiqawni: Uma pas pávan 
ógálat laváyit akw umühlaváyiy pasíwnayanigéy qé’ yani; uma 
ovegatsit akw ga pántsatskani pi pam Susôgaltutuygawhgat 
móňw-átsvewaatnig ô, piw qa tüwagatsit akwa, tag pam put 
wuwúkpiatnig ô, piw ga Jerusalemt akw'a, pi pam a’nö mónwit 
wúhkokitsokiatnig 0, piw um qa üáhqótóy akw ühlaváyiy pavan 
ogálat pasíwnani, ispi um soon súkw hômit qótsataniqéé piw qóm- 
vitani. 37. Nikanw pay umuy, owi, kitótaqw, pámmantani, pu 
piw, qae, kitótaqw, pámmantani; pi hímu laváyi imuy amühpe- 
niyqé hóyokiwtaqa galólmat áúngwniúnwunig 0. 


9. Noqw Tutüyqawhqa Jesus laváyit päysogniygat, hin la- 
váyti? 

9. Yán'i: Sinom sóhsok páysoqw laváytotiqéy ép natuhtual- 
yani, sinmuy hínyuküniwyaniqat awtalófvagat ép'é. 


Matt. 12, 36. Nikanw nu umúmi páňgawni: Sinom sohsok 
páysoqw laväytotigey ep nätuhtualyani, sinmuy hinyuküniw- 
yaniqat awtalönvagat ép'é. 


Christiansinot Kiqtsiata 


1. Hak nómáatsit yáyna? 


1. Pay Naàpnatsviyqatuhqa Súsoqaltutuyqawhga pas nap, 
Adamt nit pu Evet pumuy akw pánti, úyit Edent ép'e. 


Gen. 2, 24. Pániqw oviy taqa nay nikähw pu yuy pumuy 
matapt pu nómay aw hürstimantani, noqw puma pas süka tóko- 
niwhtimantani. 


2. Noqw hákim namatimantani? 


2. Pay gapáspas häyypo nàfaqwvitu, nikaüw sun sukw 
tüptsiwni'tagamu. 


Lev. 18, 6. Qahaqáwa uma pas häyypo nanaqwviy tuwítanigéy 
ôviy awni, nu hapi Napnatsviyqatuhga. (Read chapters 18-20.) 

I Cor. 7, 39. Wúhtit púwsuñwaat híysavohaqami qátuqw, 
páhsavohaqami pam sóonniwhqat tutávot akw sömiwtanwu, nl- 
kañw kurs púwsuñwaat mokqw, pam gahiýta akw sömiwkanw 
haki ámumtinigéy näwakne, päntinwu, nikaúw Tutuygawhgat 
tunatyayat äntiniktsaa. 

9. Nogw pay nawuhtim namatapmantani? 


9. Qae, puma pas qa namatapmantani, pas híytawat náh'- 
valaqwsaa. 


Matt. 19, 3-9. Noqw Pharisee sinom put nühtum aw Gkiýgé 
put unähevi’kahkanw awpáñqaqwa: Ya pay sino näphiyta ép 
nömay matapmantaniqw súanta? 4. Noqw pam pumuy hu’wage 
amumi panqawu: Ura i’ pumuy yáyniwhpuvéq yükuhqé pumuy 
taqat nikanw pu wühtit yúkuhqat, uma qa an tunwäya? 5. 
Niýgé ura pánqawu: Yániqw oviy sino nay nikáñw pu yuy pumuy 
matápt pu nómay aw hürstimantani, noqw puma lóyim süka 
tókomantani. 6. Pániqw oviy puma papu qa lóyim nit süka 
tóko. Noqw oviy Süsögaltutüygawhga hiyta namítskaqw put 
sino pas qa nahóytapni. 7. Puma put awpängaqwa: Noqw 
hínoqw pántaqw, hak namataptutüventat pu put honamantaniqat 
Moses tutápta? 8. Noqw pam pumuy amumi páňgawu: Uma 
anáhaat unänwaiyungw, oviy uma umühnömamuy mätapyanigat 
Moses umuy nákwhana, nikanw yáyniwhpuñaqw as qapánta. 9. 
Noqw nu umumi panqawni: Naphaqawa nómay qanáh'valaqat ép 
put matapt pu súkwat amum gatúptuga, nömägtsit túkumantani, 
pu haqawa wuhtit mataviwhqat amum gatuptuga, nómaqtsit 
tukumantani. 


4. Noqw nànawuhtim hin naoyi’yunwni? 


4. Púwsuñwmat nómamuy amumi unänwaiyunwni, hin pas 
nami unáfwaiyufigéy páni: Noqw momóyam püwsunwmuy ga 
amütpiktiwisni. 

Eph. 5, 22 and 28. Nómamatu, uma pas nap umúhpuwsuňw- 
muy qa amútpiklalwani, pas Tutüygawhgat awyagéy páni. 28. 
Noqw pan hapi as táhtaqt nómamuy amumi unáfiwaiyufiwni, 
nap tokoy aw hin pas unáfwaiyufiwqéy páni, nómay aw unañ- 
waitaqa hapi nami unáñwaitani. 


5. Noqw nänawuhtim tímuy hin oyí'yuñwni ? 

5. Puma pumuy Tutüyqawhqat wúnwintuwiyat pu ókwhán- 
piyat an wünwintani. 

Eph. 6, 4. Pu uma námatu, uma umühtimuy ga pühtsemokw- 
gôwintotani, nikahw uma pumuy Tutüyqawhqat wúnwintuwiyat 
pu ókwhanpiyat an wüfwintani. 

6. Noqw tsatsayom námuy pu yúmuy amumi hin hinyunwni? 

6. Puma pumuy amumi sohsok hiyta an tugáyvahsiy yésni. 

Col. 8, 20. Tsatsayomu, uma umunamuy pu umúñumuy 


amumi söhsok hiyta an tuqayyunwni, pi i’ yántaqa Tutúyqawh- 
qat pas unanvée. 


Eph. 6, 1-2. Tsatsayomu, uma Tutüyqawhqat ép umúnamuy 

pu umúňumuy amumi tugayyuñwni, pi i’ súanta. 2. Um unay 
pu úňuy pumuy káptsi'tani, i hapi awínit yántaqa súsmohti 
tutávo. 


7. Noqw tumál-a'yat táhtagt pu mámant, pumuy amumi 
tutüyqawyaqamuy amumi hin hinyunwni? 


7. Pay puma sínmuy, pumuy amumi tutüyqawyaqamuy, soh- 
sok hiyta an amumi tügayyunwni, sinmuy suóvaam tayáwinto- 
tagéy qa panyát, pas unánwňagw gaátsat híntsatskani, Súsôgal- 
tutüygawhgat káptsi'kahkanwo. 


Col. 3,22. Tumál-a'yatu uma sínmuy, umumi tutüygawyaga- 
muy amumi sohsok hiyta añ tügayyuhwni, sinmuy suóvaam 
tayáwintotaqéy qa panyát, pas unänwnaqw qaátsat híntsatskani, 
Süsögaltutüygawhgat käptsi’kahkanwo. 


8. Noqw táhtaqtniqw pu momóyam tutüyqawyaqam, tumál- 
aymuy hin oyi-yunwni? 


8. Puma it ókwhanpit u'ni'yufwni: (Eph. 6. 9) Pu uma 
tutüyqawyaqamu, uma pán piw pumuy amumi hínwisni, qa tsa- 
tsáwinayani, umumi Tutüyqawhqa ovéqatsit ép qátuhqat navóti - 
kahkanwo, pi putnigw qahak sinmuy amúñaqw put aw möhpee. 


Sutsvowanwayniwyagam hin Näoyi’yunwni 


1. Kurs sútsvowahwayniwyaqamuy amúñaqw haqawa qaán- 
tiput aw anwutiwhqw, pántagat hakim hin yukúnayamantani ? 


1. Hakim put pántigat pas unánwaikahkañw wunúptsinaya- 
mantani. 


Gal. 6, 1. Nanatupkomu, kurs sino gaántiput ép múnukq, uma 
hikwsitwat an Ggalt qa kwivi’nanwaikahkanw hagawat pántigat 
wunüptsinayamantani, pas namitunatyawkahkanwo, tag uma 
naphisat sén tuwat unáheviwyani. 


2. Noqw gaántiga kurs ga tugáyvastaqw, hin pam pép hín- 
tamantani? | 


2. Pay lóyim sén payhyomhaqam put pántigat páhsikwa na- 
vótnayamantani, 


Matt. 18, 16. Nikañw kurs pam úmi qatugáyvastaqw, páh- 
sat pu um súkw sen lóqmuy wikkanwmantani, noqw lóqmuy sen 
páykomuy tügayyungamuy laváyiyamuy akw sohsoy laváyi pa- 
síwhtimantani. 

3. Noqw haqawa qatugáyvastat, pas qaánhinmaniqéy na- 
waknaqat, hakim híntsatsnamantani? 


3. Pam sútsvowaňnwayniwyagamuy amühpiy lalayiwhqw, ha- 
kim put qa a'pufialyamantani, noqw pam hamántimantani. 


Matt. 18, 17. Pu kurs pam pumuy amumi qatugávastaqw, pu 
um sutsvowanwayniwyagamuy tsováwtaqamuy äawnamantani, 
pu kurs pam sútsvowaúwayniwyaqamuy tsováwtaqamuy amumi 
qatugáyvastaqw, um put qatüptsiwni'taqat pu sivátsovalantaqat 
pán píptsannť tamantani. 


I Cor. 5, 11. Nikanw kurs haqawa sino tüpkolalwiwkanw tó- 
kot sokóptimaqw, sén wútsit aw nawakinmaqw, sén tutútsiw- 
lavayi'taqw, sén honáqkuyit hihikqw, sén hiýta tükwahantaqw, 
put uma qaa'pufialyamantaniqat nu hapi pu umumi pena, híkis- 
pi uma pas qa amum nonovamantanigata. 


II Thess. 3, 6 and 14-15. Noqw itam hapi Itáhtutüyqawh- 
qay Jesus Christ náthwaniyat añ umuy ayátota, nanatupkomu, 
uma sóhsokmuy umúhtupkomuy nänaphin kwilálatotaqé, hin 
itámufaqw háqé'yaniqéy ömähtotakahw qaánhinwisqw, pumuy 
amúñaqw uma áhpiyaniqata. 14. Pu kurs naphaqawa sino itáh- 
lavayiy, it tutúvenit añ péitaqat, aw qatuqáyvastaqw, uma put 
pántaqat aw tunátyaltotimantani, nén qa a'pufialyamantani, noqw 
pam hamántimantani. 15. Nikanw uma put tüwgatniygat ga 
pan aw wüwantotat, umúhtupkoniýgat pán uma put ökwhaya- 
mantani. 


4. Noqw kurs pam put pántaqat aáqw námtókqw, pép hín- 
tamantani ? 


4. (II Cor. 2, 6-7.) Paypi pántiga wühaqniyqamuy amúh- 
piy yánhaqam u'naniwhq pay pam put éňém a'nóó. 7. Noqw 
oviy qa pánwatyat, uma tis pas aw pôhikyat awunanwtapyani, 
tag naphisat sén pam pántiga pas pavan gaháhlaypit akw sóontini. 


Nawakinpi. 


1. Ya hin itam sohsok hiýta Süsóqaltutüyqawhqat anqw 
omálalwa ? 


1. Pay nawakinwisgéy, páni. 

Matt. 7, 7-8. Uma tuviňtotani, nogw umumi noíwni, hepye’ 
uma tútwani, pöhönöykinayaqw umumi hótsiltini. 8. Pi nàpha- 
qawa tūvińtaqa kwüsunwu, pu hépga túwaňwu, pu pönönöykina- 
gat aw hôtsíltini. 

2. Noqw itam nànawakné' yuáalalwamantani ? 


2. Qae,itam qatüptsiwni'yuhqamuy qa amun páysoqw püvutsa 
yuáatotamantani, pi itam hiýta háqni'yufiqw Itana ovéqatsit ép 
qátuhqa pay navóti taúnwu, nato itámuy qa aw tüvifitotaq'ó. 


Matt. 6, 7-8. Nikaňw uma nànawakné' hihiytuy sinmuy qa 
amun páysoqw püvutsa yuáatotamantani, pi puma wühaq laváy- 
totiqéy ép nanátiwyaniqéy wuwayanwu. 8. Pániqw oviy uma 
pumuy qa amunyunwni, pi uma hiyta hágni'yufqw Umúna put 
pay navoti’tanwu, nato umuy qa tüvifitotaq'o. 


3. Noqw hin itam Süsögaltutüygawhgat Itánay aw tüvin- 
lalwani ? 


3. Pay Jesust náthwaniyat afa. 
John 14, 13. Pu naphiyta oviy uma inäthwaniy añ tüvinto- 
taqw, put nu pántimantani, noqw Ina Tiy ép pas híytalalwiwni. 


Rom. 10, 13. Pi naphaqawa Tutüyqawhqat náthwaniyat aw 
. tagä’nanwtiga ayoyámakni. 


(Cf. Phl. 2, 10) Noqw Jesust nátüwaniyat ép sóhsoyam 
tamôtshoňvani, ovéqatsit épyaqamu, pu tüwaqatsit épyaqamu, pu 
tuwagatsit átpikaqéyaqamu. 


4. Noqw Tutüyqawhqa Jesus itámuy hín nanawaknamanta- 
niqat tutüwna? 


4. Pam awnánatuwnayaqamuy amumi páñqawu: (Matt. 6, 
9-13) Pániqw oviy uma yánwat nanawaknamantani; Itánaa, ové- 
qatsit ép qátuhqa, nam úhnatúwani pas súpwaiwtaa, úhmoňw- 
tunatya pas paynam pítuu, uhtunátya tüwagatsit ép pas paynam 
pasiwhtii, ovéqatsit ép hin pasíwhtigéy ani. 11. Um pu talön- 
vaqat ép nôsiwhgat itámuptsiwtagat itamuy hüytani. 12. Pu 
um itáhqaántipuy itámumi qé'watani, itámumi qaäntotigamuy 
amumi itámuy put ép qe’watotaq’ö. 13. Pu um unáhéppit ita- 
muy qa af tsami'mani, nikanw um qalolmat anqw itamuy ayo'ooy- 
timani, pi möhwtunatya ühhimunig’ö, pu ögäla, pu lolma talawn- 
wa, sutsépsaa. Okiw ántani. 


5. Noqw ansakis itamuy nanawaknaqw Süsóqaltutuyqawh- 
qa itáhnawakinpiy 011 7 


5. Paypi itamuy tunáyayat ánwat awnanawaknaqw, pam 
itámuy navótáwu. Nikanw pay éphaqam pam itámumi itáhtup- 
tsiwniy hépninik, qa its itamuy itáhnawákniy hüytanwu. 


I John 5, 14. Noqw it hapi akw itam put aw qa nänahinkina- 
ya, yan itam näphiyta oviy put tunátyayat anwat awtüvintogaw, 
pam itámuy navótüwu. 

Matt. 15, 21-28. Pu Jesus páñqw áhpiyniýgé Tirat nit pu Si- 
dont qalávoqwhaqamii. 22. Noqw me; hak Canaanwuhti pañqw 
áhpiyniýgé put aw tsalawhgé pängawu: Um nuy okwatuwni, 
Tutüyqawhqa David tíata, iti mana núkpanhikwsit akw tüyqa- 
wiwtagé okíwhinta. 23. Noqw pam gaňás-ew put aw híňga- 
wu; Noqw awnánatuwnayaqam awökiyge put aw oqaltotigé pan- 
qaqwa: Put honaa, tag pam pánis itámuñk tsa'tinuma. 24. 
Noqw pam huwagé páňgawu: Pay nu kivituy Israelsinmuy 
amúňagwsa kanélmuy kurshagámiyagamuy amumi ayátiwa. 25. 
Páhsat pu pam pítuhgé put átpip naqahíytatat páñqawu: Tu- 
tuygawhga, ókiw inumi unanwtavii. 26. Noqw pam huwagé 
páñqawu: Pas tsatsakmuy nósiwhqayamuy náwhkit pópkotuy 
amumi máspaniqw, qasúanta. 27. Noqw pam páñqawu: Pas 
ántsaa Tutüyqawhqa, noqw paypi as povókoh'yam monwimuy 
nönöspiyamuy anqw hiyta pinput löhöhötagat nonovanwu. 28. 
Páhsat pu Jesus hu'waqé put awpängawu: Isüti um hak wúhti, 
pas ühqapevewni qaówí-ewa, paynam um hin nawaknaqw pán- 
taa. Noqw put tiat mana páhpiy pay qalaptu. 


6. Noqw sen itam piw Tutüyqawhqat Jesust aw nanawakna- 
mantani? 


6. Owi, itam sóhsoyam Tiyat tayawni’yunwni, hin itam Na- 
yat tayäwni’yungey páni, nén itam Itáhtutüyqawhqay Jesus 
Christ náthwaniyat aw nawakinwisni. 


I Cor. 1, 2. Corintht ép Süsögaltutüygawhgat aw sútsvo- 
wanwayniwyagamuy Christ Jesust ép sápwatotiqamuy, sóhsok- 
muy hahagé Jesus Christ Itáhtutüyqawhqay nátüwaniyat aw 
tuvintiwisqamuy amumum süpwaiwyunwtünwni’yungamuy amu- 
mii; pam pumuy Tutüyqawhqaamu, pu Itáhtutuygawhga. 


7. Itam Tutuygawhgat Jesust náthwaniyat awnanawaknaqw, 
háqam pam +7 


7. Pam Süsögaltutüygawhga nikänw pu sinmuy amúhtsavé 
qéni’tanwu. Pan hapi sóhsokmuy amúñem siviamnigé nätavi. 


I Tim. 2, 5-6. Pi pay pas süka Süsögaltutüygawhga, pu piw 
suka Süsógaltutüyqawhqat nikáñw pu sinmuy amúhtsavéniýga, 
i' sino hapi Christ Jesus. 6. Pam hapi hak sópkawatuy sivíam- 
nigé nàtavi, ason pas nap géniy ép laváytiwniqéé. 


8. Noqw Gahováriwtaga-Hikwsi itáhnawakinpiy añ híyta 
apíiwta ? 

8. Pam itähnuksiway añ itamuy paähwanma. 

Rom. 8, 26-27. Noqw Hikwsi piw oviy pán itähqaögälay paáñ- 
wanta, pi itam hiýta oviy nikahw hin as pas nanawaknaniqéy ga 
tuwi'yuf wa. Noqw Hikwsi pas nap itámuňém laváyi'ma ékikan- 

wo, noqw pam &kiat pas kurshin nófiaqni. 27. Noqw u’nanwat 
purímaga Hikwsit hin wuwantagayat navóti'ta, pi pam pas súp- 
waiwyungamuy amúňém Süsögaltutüygawhgat tunátyayat an 
laváyť mag 0. 


9. Noqw itam nänawakne’, itam hiyta u’ni’kahkanwyaman- 
tani? 


9. Pay tsüyakita. 


Phl. 4, 6. Uma qahiyta ép wuwänhönag’iwyunwni nikáñw 
uma tsúyakiwkahkañw sóhsok hiýta añ nawakinpit nikáňw pu 
pas naókiwat akw umühnawakniy Süsögaltutüygawhgat navót- 
ni wisni. | 

Eph. 5, 20. Sutsépsa sóhsok hiýta añ Süsögaltutüygawhgat 
nikanw Itánay aw kwákwhalalwani, Itáhtutüyqawhqay Jesus 
Christ näthwaniyat aú a. 


Navótiniqw pu Hintsakpi. 


1. Yaitam lólmat pas soon as ga tuwi’yunwni? 


1. Owi, nikanw hak lolmat navóti'kahw gasúan akw monw- 
vasnén put akw hak kwivitiñwu, Nikañw hak put akw súan móňw- 
vasqw, pam hakiy qatsíyat nüknwatanwu. 


I Cor. 8, 1. Noqw hihiyta wúwtsit awnoíwhgat itam navóti - 
yunwa, pi itam sohsoyam navóti'yunqée, navóti hakiy póynilañ- 
wu nıkanw awunanwa hakiy wünwnanhwu. 


2. Noqw itam hihiýta navoti’yunwe’ hin unänwaiyunwni? 


2. Pay itam as qakwivi’nanwaikahkanw qapas sóhsok hiyta 
tuwi’yungey namíwüwantotani, pi haqawa qahímu nikáñw pas 
hímuniýgéy namíwuwanté pam hiyta aw qasúanwuwniy لد‎ 
naunatoynanwu. 


Gal. 6, 3. Pi sino gahímu nikänw pas hímuniýgéy namíwu- 
wante’ pam hiyta aw qasúanwuwniy akw näunatoynanwu. 


3. Noqw itam navötit akw hin mónwvasyani ? 


3. Itam Süsögaltutüygawhgat tunátyayat navöti’yunwe’ ha- 
pi put ank kwilálatotani, pas ántsa súpwaiwkahkañw súankah- 
kañwo, talat añ hínwisgéy pán]. 

II Tim. 3, 15. Noqw um úhtsakoy ängaqw qahovarstutuven- 


yukit navótita, pam hapi un Christ Jesust aw qapevewnit añ 

un ayo'yamákpit aw süanwüwnitoynanigey aw ôgála. (I Thess. 
5, 4-11.) (Eph. 4, 17-35.) 


4. Noqw pay itam pas pánis navöti’yunwni? 

4. Qae, itam soon laváyit qa án hinwisni. 

James 1, 22. Nikanw uma laváyit an hinwise’, qapáysoqw aw 
tuqayyunwe’ hapi uma hiyta aw qasüanwüwnit akw qa nauna- 
totoynayani. 


5. Noqw Christiansinom laváyiy pu híntsakpiy añ hín ayá- 
walyuñwa ? 

5. Yan hapi (Matt. 7, 12) Pániqw oviy sóhsok hiýta sinom 
umumi hin híntotinigat uma nanawakné”, pan uma piw pumuy 
amumi híntsatskani, pi i’ hapi tutávo nikafiw pu n A > yuáa- 
totaqamu. 


Col. 3, 17. Pu naphiyta uma laváyit sén tumálat añ híntsats- 
ké, uma Tutüyqawhqat Jesust náthwaniyat añ sóhsok híntsats- 
kamantani, put aw yankahkanw Süsóqaltutüyqawhqat aw ni- 
káñw pu Itanay aw háhlaytiwiskahkañwo. 


6. Noqw itam sohsok hiýta ántoté" híňgagwamantani? 

6. Itam qahiyta a’pit tumál-a'yamniqw, pam hin itamuy ayá- 
taqw putsa itam ántotiqé qahiyta aw hóyoknayaqéy pánqaqwa- 
mantani. 

Luke 17, 10. Noqw Oviy pan piw uma, umüni hin tutaptiwh- 
qat sohsok äntote’, panqaqwani: Itam qahiyta a’pit tumál-a'ya- 
mu, pi pay itam itáhayaway ántoti. 


Mokiwuniqw pu Ahóytatayyaniqa. 


1. Noqw yép qátsit hímu so'hwaat ? 
1. Mokiwu. 


Gen. 3, 19. Náwus um päsivupkulkanw nôsiwhgat tümoy- 
tani, um hisat ahoy tütskwaniwhtiniqéy páhsavoo, pi um put 
añqw yukílti, pi um qóa, niýgé um áhoy qóaniwhtini. 


Ecc. 12, 7. Pép pu qóa ura as tütskwaniyqé ahoy pámniwhti- 
ni, noqw pu hikwsi Süsögaltutüygawhgat, put máqahqat, aw 
áhoyni. 

2. Noqw pas sohsoyam sinom so'ni ٹ7‎ 


2. Owi, sinom it túwagatsit ep sóhsoyam gatsiy kúkuyvani- 
qat amúňém pasíwhti. 

Heb. 9, 27-28. Nogw sinom, nàto sús so'niqat amúňém yukíl- 
tigw, pu añk pú núhtumi póhtiwnigat ép amúňém hin yukíl- 
tiniqw, 28. óviy pán Christ sús tavi'wa, kaysiwhqamuy qaán- 
tipuyamuy ikwiltaniqéé, niygé pam gaántiput qaawwiwkanw put 
nühtayyufqamuy amumi lósáimahañw mätagtini, ayo'nófiaqni- 
qat oviy'o. 


3. Noqw táytoynaqa tokot amum mókúwu? 


3. Qae, táytoynaga pas qa mókúwu, soon hak haqam sino put 
ninani. 


Matt. 10, 28. Pu imuy tokot ninayakanw kurshin táytoyna- 
qat ninayanwuqamuy uma qa mámgasyani, nikañw uma it tay- 
toynaqat tokot énaň qóhit siviypit aqw qahíytataniqéy aw ôgálat 
himüitaqat mámqasyani. 


4. Noqw tokot mokqw, taytoynaqaat hin hiniwhtinwu? 


4. Pay put pantaqat Tutüyqawhqa, Lazarust nikáñw pu ka- 
háktaqat akw itamuy aawna. 


Luke 16, 19-31. Ura hak kaháktaga tsoróňput nikanw pas 
suphinput tsatsákwmôtsaput yüsi’tanwu, niýgé naqavo háhlay- 
kañw a'nó gatsi’tanwu. 20. Pu piw ura hak ookiwhqa, Lazarus, 
yan mätsiwhga, put hötsiwayat épéq tavíwa, u'yasa nikanwo. 
21. Niyqe nösiwhgat piñput kahaktaqat nónóspiyat aáqw lôhô- 
hôtagat óyiwtaniqéy náwakna. Noqw pópkot öke’ uyáyat añ 
lenitsmitotanwu. 22. Nogw áhpiy pantagw pay oókiwhtaga 
möki, niýgé pam höhvia’yatuy akw Abrahamt átpipoqw wikiwa, 
noqw pu kaháktaga piw mokgé amiwa. 23. Pu pam máskivég 
känavoti’kanw yórikqé yavoqwhaqami Abrahamt túwa, pu Laza- 
rus put átpipag gátuhgata. 24. Pu pam tsálawhgé pängawu: 
Inaa, Abraham, um nuy ökwatuwni, nén Lazarust péqw honani, 
nogw pam kuyit agw malátsiy tsukúyat móroknat iléňiy huká- 
nani, tag nu yépéq iwinwuy ép kananvota. 25. Noqw Abraham 
páfqawu: Itii, pay um ura ühqatsiy ép hiýta lolmat ühhimuy 
ömähtaqey añ wüwani, pu piw pay pan Lazarus hihiýta galólma- 
ta, nikaúw pu pámwa oki, noqw umwa kananvota. 26. Pu piw 
pi itámuhtsava a'nó hôtsi yukiwta, nogw ôviy as ka yanqw umú- 
migyanigam pas soon umúmigyani, pu piw as ka umúñaqw pég- 
yaniqam pas soon pégyani. 27. Pu pam páñqawu: Inaa, um 
as turs put inay kiyat aw hônani. 28. Tag nu tsívotniýgamuy 
túpkomuita, noqw pam hín yórikiy pas súan púmuy aawnani, 
noqw puma ga tuwat pég kananvotpit áqwyani. 29. Noqw 
Abraham put awpáñqawu: Paypi puma Mosest nikáñw nätoni- 

qat yuáatotagamuy oyi’yunwa, pi puma pumuy amumi túgay- 
yunwni. 30. Noqw pam pängawu: Qae, Inaa Abraham, pi pay ha- 
gáwa sopumuy amúñaqw amúminiqw soon puma tunátyay 
anqw ga nánamtôkyani. 31. Noqw pam put awpängawu: Pay- 
pi puma Mosest nikáñw natonigat yuáatotaqamuy amumi qa tü- 
qayyufwé nàmahinpi so'qamuy amúñaqw súhka amúminiqw, 
soon puma änwutiwyani. 


5. Noqw hisat Jesus pítugw, tüptsiwni’yungam hintotini? 
5. Pay so'qam áhoy tatayyani, pu yésqam alontotini. 


I Cor. 15, 51. Me, nu túpkiwtaqat umuy aawnani, Itam ga 
sóhsoyam tókni, nikáñw itam sóhsoyam alóftotini. 

I Thess. 4, 15-17.. Pi it itam Tutuygawhgat laváyiyat akw 
umumi laváýtoti: Yan itam täyungam Tutüyqawhqat pítuniqat 
aw akwsinwyaqam soon tokqamuy amühpéqtotani. 16. Pi Tutüy- 
qawhqa oñaqw háwni pas nap a’nö tóqkañwo, pu süshonviayat 
tonáyat yankanwo, pu Süsögaltutüygawhgat tótóqpiyata; noqw 
Christ ép sóiwtagam móhti tätayyani. 17. Noqw pu itam tayuñ- 
qam ákwsiñwyaqam pumuy amumum súp omi tsämiwyani 
oomawhtuy añ'a, súmawuy ép Tutüyqawhqat ahsawvayanigée, 
nén pan pu itam sütsép Tutúygawhgat amum yésni. 


So'qam áhoy Tatayya. 


1. Noqw so'qamuy tokóam piw áhoy tatayyani? 
1. Owi, sóhsoyam so'qam hisat piw áhoy tatayyani, súanyuñ- 
qamu pu qasáanyufiqamu. : 


Acts 24, 15. Niýgé nu súanyuňgamuy nit pu qasüanyufiqa- 
muy so'pumuy ahoy tatayyanigat ép Süsóqaltutüyqawhqat qa 
pevewna, noqw puma nap put pantagat piw kwusi’yunwa. 


Rev. 20, 4-6. Noqw nu mónw-aátsvewat tuwa, noqw puma put 
an yese, noqw hin puma tuyuykunayaniqat pam pántaqa pumuy 
amumi noíwa, noqw nu Jesust tuáwi'yufiqéy ép, pu Süsögaltutüy- 
qawhqat laváyiyat ép qótómawiwyaqamuy tatoynaqayamuy 
amumi yóri; pu pay piw ima póhkot nikáñw pu put an yukíwh- 
put átpip qanaqahiytatotaqamu piw put tuvöylayat akw gálkagé 
pu maqtóy af qapeniwyaqamu; Noqw puma yésqé süp somorit 
yahsanwuy añ Christ amum mönwiwyunwa. 5. T hapi súsmoh- 
ti áhoytataywaga. Nikanw mímawat sopum qa ahoy tatayaqé 
pas súp somorit yahsanwuy súlawhtiqw pu tatayya. 6. Pas 
móhti áhoytataywagat ëp núhtumniýga pas ántsa háhlaypit épé 
pu súpwaiwta, imuy hapi amumi lôs mokíwu qaóqála. Nikañw 
puma Süsóqaltutüyqawhqat áwwat nikáñw pu Christ áwwat 

mömnwitni, niýgé put amum súp somorit yahsanwuy añ mónw- 
iwyuñwni. 


2. Noqw hisat so'pum áhoy tatayani? 


2. Núhtuñk talönvagat ép’é, tótóqpi tóqtini, nogw so'pum 
qahinkahkañw ahoy tatayani. 


John 6, 39. Noqw ť hapi Inay, nuy ayátaqat, tunátyaata; 
pam sohsokmuy nuy máqahqat nu qasukw kwáyht, núhtuňk ta- 
lönvagat ép put piw ahoy tätaynanigat, ii. 


I Cor. 15, 51-53. Me, nu túpkiwtagat umuy aawnani: Itam 
qa sóhsoyam tokni, nikanw itam sóhsoyam alófitotini. 52. Nth 
tunk tóqtiqw, posit haláviyat an súpsiwhtini, pi tötögpi tóqtiqw 
so pumuy gahínkahkaňw ahoy tatayani, noqw itam alóftotini. 
53. Piť súlawhtiniga gasúlawhtinigat pas soon ga yüwsiniq’ö, 
pu i’ mókáwuqa gamókúwugat pas soon ga yüwsiniq'o. 


3. Nogw hak so pumuy ahoy tataynani 2 
3. Súsôgaltutúvgawhga Jesus Christ akw pumuy tataynani. 


II Cor. 4, 14. I’ Tutüyqawhqat Jesust ahoy tàtaynaqa piw 
itamuy Jesust akw tàtaynani, nén pu itámuy úmuy énañ aw nóa- 
nigat itam navóti'yufiqéé. 

II Pet. 2, 9. Tutüyqawhqa pas unänwaiyungamuy unáhéppit 
anqw ayo’ooytimanigéy tuwi'ta, pu qastanyungamuy sivílalwa- 
nigat oviy hinyukíltiniqat awtalönvanigat aw ókínaniqéy tuwi'ta. 


Núhtumi póhtit ép Hinyukiltiniqaniqw pu Ahsati. 


1. Nogw tüptsiwni’yungam so'qam ahoy tatayyaqw, pep pu 
híntani? 


1. Pay puma qahínkahkañw ahoy tatayyaqw pu tüptsiwni’- 
yuňgam nato yésqam alófitotiqw, puma supyakahkanw Tutüy- 
gawhgat áhsawvawisni, noqw pép pu pumuy tumálayamuy aw 
póhtiwni. 

II Cor. 5, 10. Pi itam Christ haqam hin tüyukünaniqat át- 
pip pas soonga sohsoyam mätagtotini, noqw sóhsoyam tokoy ép 
hiýta híntotigéy ómáhtotani, hin tumáltotagéy ani, sén lolmata, 
sén qalólmata. 


I Cor. 3, 11-15. Pi kurshin hak tükwyaynit yayniwhgat, it 
Jesus Christ, éhpég sukwat túkwyaynani. 12. Noqw kurs ha- 
qawa it tükwyaynit ép palásivat, gôtsásivat, a’nö-hiykaiyungat 

owat, kohot, tüsaqat, sen sóhdvosqatuñwut túkwtagw. 13. Sóh- 
sokmuy sinmuy nánaptumalaam mätagtini, pi talóñvaqa put ma- 
tagtani, pi pam gôhit akw súsmatagtinig 0. Nogw qóhi sóhsok- 
muy sinmuy tumálayamuy hin híntagat máhtaknani. 14. Kurs 
hagáwat tumálaat, put pam put ép túkwtagw, gahíntigw, pam 
áhsatit kwúsumantani. 15. Pu kurs hagáwat sinot tumálaat 
üwiqw, pam kwäy’mantani, nikaúw pay pam ayo'yámakmantani, 
nikañw pi sofiáwnén qóhit angmantani. 


IT Tim. 4, 7-8. Nu hapi lolmat nayáwhpit qaówiínayáwva, nu 
hapi inámunwaniy añ kúyva, nu hapi pas qapevewwinti. 8. Yáh- 
ply hapi inúñém súantagat ep wiyka warániwta: Put hapi Tutüy- 
gawhga, hintüyuykunaqa súantaga, put talöhvagat ép nuy má- 
qani, pu ga nuysa nit, sóhsokmuy put hisat mätagtinigat pas 
háhlayyaqamuy piwu. 


John 5, 22-27. Pi Naat hakiy qahínwat yukúnañwu, pi pam 
put sohsok pantaqat Tiy aw nóahqéé. 23. Hin puma Nayat káp- 
tsľyuňgéy pan sóhsoyam Tiyat káptsť yuúwnig o. Hagawa Ti- 
yat ga káptsťtaga hapi Nayat put ayátaqat ga káptsť ta. 24. 
Pas ántsaa, pas antsa nu umumi páňgawni: Haqáwa ilávayiy na- 
votkanw pu nuy ayátaqat awtüptsiwhqa pay qatsit qaso'tagat 
himúita, niygé soon pam nühtumi-pohtiwnigat ép hinyukúniwni- 
qat épni; nikanw pam mokíwuy anqw qátsit aw yámakiwta. 25. 
Pas ántsaa, pas ántsa nu umumi panqawni: So’pum Süsögal- 
tutuygawhgat Tiyat tónáyat nanáptaniqat aw pitutokanw pay aw 
pitsíwta. Nogw ima nanáptagam yésni. 26. Pi Naat pas nap 
náhsonvé gátsit himúitagé pan pam piw Tiat pas nap náhsonvé 
gatsit himüitaniqat maga. 27. Niýgé núhtumipóhtiwnigat ép 
pam hin yúkunigat aw pam put piw ôgálmaga. Pi pam sinot 
Tíatniqw ôviy o. 


2. Noqw yép akwsinwyaqam yésqam hintotini? 


2. Pay ason Tutiyqawhga tüwaqatsit ép móňwiwtanigéy 
oviy sinómuy tsámkañw pituqw, pép pu puma gätsiy ép hin yu- 
küniwyani. 


Matt. 25, 31-41. Hisat sínot Tiat lolmat talawnwaikanw pí- 
tuqw, pu sóhsoyam qahoväriwyungam hönvia’yat amum ôkigw, 
ép pu pam lolmat tälawnway móňw-atsvewat ép gatúptuni. 32 
Noqw sóhsoyam híytu sinom put átpip tsováltini, noqw pam pu- 
muy nahóy-oyani, kanélmuy amumi tunátyawtaqa kanélvokmuy 
kakápirstuy amúñaqw tsikanwuniqw páni. 33. Nén pam kanél- 
muy nap pútvowat óyani, nikanw kakápirstuy süyvowata. 34. 
Páhsat pu móňwi pútvagéwatyagámuy amumi páñqawni: Péw- 
yaa, uma Inay anqw pas háhlaywaqamu, nén it túwagatsit símok- 
qat áhqaqw umúñém móňnwtunatyat na'sasiwtaqat uma makíw- 
yani. 35. Pi ura nuy stôňmokiwtagw uma nuy nópnaya, ura 

nuy panaqmokiwtaqw uma nuy híkwnaya, ura kurs nuy hákiy- 
niqw uma nuy panáya. 36. Qayüwsitaqw uma nuy yüwsinaya, 
nuy tutuyqw uma nuy póhtaya,nuy sivíkivé pakíwtaqw uma inúh- 
pe Oki. 37. Páhsat pu süanyungam hu wayé" páúngagwani: Tu- 
tuygawhga, ya hisat itam uf tsôňmokiwtagw un tütwaqé un 
nópnaya, pu panaqmokiwtaqw uñ híkwnaya? 38. Ya hisat uñ 
kurshákiyniqw itam uñ tútwagé uñ panáya, pu qayüwsi'taqw uñ 
yuwsinaya? 39. Pu ya hisat itam ufi tütuyqw pu sivíkivé pa- 
kiwtaqw un tútwagé úhpe óki? 40. Noqw móňwi hu’ wé’ pu- 
muy amumi páňgawni: Pas antsa nu umumi páñgawni: Pi pay 
uma imuy itúpkomuy amúňagw hiytawat súsaahiýtaniýgat pán- 
totigé uma nuy pántoti. 41. Páhsat pu pam súyvaqéwatyaqa- 
muy amumi páňgawni: Yupavé, inúñaqw áhpiyaa' qalomáyu- 
kiwyagamu. It Núkpanat nikanw pu put hönviaymuyatuy amú- 
ñém qóhit qaso'taqat na'sasiwtaqat aqw'a. 


.9. Noqw ima so'pum qaáhoy tatayyaqam tüwat híntotini ? 


. 8. Puma súsnuhtuňk talófivaqat ép sóhsoyam ahoy tatayniw- 
yani, nén pu qaánewakw mönw-atsvewat gôtsat átpip qátsiy ép 
hínyuküniwyani. 


Rev. 20, 11-15. Noqw nu qaánewakw mönw-atsvewat gôtsat 
tuwa, pu put ép gátuhgata. Noqw tüwaqatsiniqw pu tókpela put 
átpik waya, noqw qaháqam qéni amuňém nátuwi. 12. Noqw nu 
sopumuy ókiwyaqamuy pu pas pávanyagamuy Süsögaltutüy- 
qawhqat átpip höngamuy tuwa; noqw tutúveni puyámti, pu píw 
nat súhkawa tutüveni páya, pam hapi gatsit tuáwitaga. Noqw 
so’pum tutúvenit añ hihifta péiyufiqat añqw hin yuküniwya, hin 
tumáltotagéy ani. 13. Noqw pätuwagatsi put ah sopumuy ma- 
tavi, pu mokíwuniqw máski pumuy an so'pumuy mätavi; noqw 
puma sóhsoyam nánap hin yuküniwya, hin tumáltotagéy ani. 
14. Noqw mokíwuniqw pu máski qóhit patúphat aqw tüviwa. 
I hapilós mokíwu. 15. Pu nàphak tutüvenit qátsit tuáwi'taqat 
qa ép péité' gôhit patúphat aqw túviwúwu. 


4. Noqw hak hin tüyukünani? 


4. Jesus Christ Süsögaltutüygawhgat Tiata. 


Acts 17, 31. Ispi pam hisat talönvagat ayo'táviyqéy ep it tā- 
qat awíwhtagéy akw tüwaqatsit ép sinmuy yésqamuy súanyu- 
künaniqéé, niýgé pam put pántagat sóhsokmuy tüptsiwnaniqé, 
oviy put mokíwuy añqw ahoy tatayna. 


5. Noqw sinom hiýta tumáltotagéysa ép hinyuküniwyani ? 


- 5. Qae, puma sohsok hiýta päysogw yuáaykuyaqéy ép piw 
hinyuküniwyani, hinyukíltiniqat awtalöhvagat ép'é. 


Matt. 12, 36. Nikanw nu umumi páňgawni: Sinom sóhsok 
paysoqw laváytotiqéy ép natuhtualyani, sinmuy hinyukúniwyani- 
qat awtalönvagat ép'é. 


6. Nogw tütnatyat tüpkiwyungat pas énan ép hinyukúniw- 
yani? 


6. Owi, (I Cor. 4, 5) Paniqw oviy uma hiýta ép anwu pay 
naphinsuyukuyanigéy qé'yani, Tutüyqawhqat pítunigat awpáh- 
savoo. Asonpi pam gatälat ép hiýta tüpkiwyungat talat aw ôkí- 
nani, pu unaňpa tútnatyat mataqtani. Noqw pép pu ason sóh- 
soyam nánap Süsögaltutüygawhgat añqw tayáwniwyani. 


Rom. 2, 16. Hisat Süsögaltutüygawhga Jesus Christ akw sin- 
muy túhtupkiyamuy hinyukúnanigat ép'é, ilómatuawiy hin yuáa- 
taqat an’i. 


1. Nogw süanyufqam híntaqat aw ôkini? 


7. Puma qatsit qaso'taqat awyúňni, nén Nükpanat tuwíyat 

anqw qénívo nôňakni, pép puma Süsögaltutüygawhgat móňw- 
atsvewayat átpipyakahkañw tawanawit nikáñw pu tokilnawit put 
tumälaiyunwni, kiyat ép'é. 
Rev. 7, 15-17. Paniqw oviy puma Süsóqaltutüyqawhqat mönw 
atsvewayat átpipya, niyqe tawanawit nikáñw tökilnawit put 
tumálaiyuñwa, put kiyat ép'é, noqw i’ mónw-atsvewat ép gátuhga 
pumuy amühsonvé gátuni. 16. Puma papu qahísat tsóñso'ni, 
piw soon papu hisat panaqso’ni, piw soon papu tawa pumuy 
amumi utühu'tani, piw soon himu kóhsuw amúhpé yevani. 17. 
Pi Máña món w-atsvewat nasavégniýga pumuy nópni'taniq'ó, nén 
pähut täyungat nönantotagat añ tsámnumni; pu Süsögaltutüy- 
gawhga pumuy pösnaqw sóhsok pósvalayamuy hönani. 


8. Noqw Süsögaltutüygawhgat qahíytatotaqam hintotini? 


8. (II Thess. 1,9) Puma hapi hákim sis kiqótiwyé”, put akw 
sivilalwani, Tutüygawhgat anqw ayo’yat’a, pu put ôgálayat káptsi- 
tiwniqat angq’ö. 


9. Ya sóhsok lit yayantagat anqw itam hiyta tuwi’vaya? 


9. It hapi, kurs i’ tökpelaniqw pu tüwagatsi sülawhtinigat 
itam nanäptage, oviy itam pas súyan navöti’yunwa, nikanw hisat 
päntinigat itam qanavóti'yufwa. Nikañw put laväyiat pas kurs 
gahíntini. Kurs Tutüyqawhqa söhsokmuy sinmuy amumi tunät- 
yawta, noqw itam kurs soon hisat ga nätuhtualyani, paniqw oviy 
itam Tutüyqawhqat mäpgölmig pas kurs soon itáhqatsiy qa o'ya- 
ni, nen put nühtayyunwe’, hisat put mataqtiqw hahlaykahkanw 
ähsawwawisni, nen put amum yésni, sutsépsaa. Yäntani. 

